İki sahil.- 2013.- № 65.- 16 aprel.- S. 22.\nİçərişəhər - tarix və müasirliyin vəhdəti\nAzərbaycan Respublikasının Nazirlər Kabineti yanında "İçərişəhər" Dövlət Tarix-Memarlıq Qoruğu İdarəsinin rəisi Mikayıl Cabbarovun www.yap.org.az saytına müsahibəsi\nSon iki ildə İdarənin fəaliyyətində baş verən yeniliklərdən biri Qala qoruğu və onunla bağlı aparılmış struktur dəyişikliklərdir. Qoruğun beynəlxalq təcrübəyə əsaslanan müasir üsullarla idarə olunmasını təmin etmək məqsədilə Azərbaycan Respublikası Prezidentinin 2011-ci il 22 dekabr 1911 nömrəli Sərəncamı ilə "Qala" Dövlət Tarix-Etnoqrafiya Qoruğu 2012-ci il yanvarın 1-dən İdarəmizin tabeliyinə verilmişdir. Azərbaycan Respublikası Prezidentinin 2013-cü il 16 yanvar tarixli 805 nömrəli Fərmanı ilə "Qala" Dövlət Tarix-Etnoqrafiya Qoruğu, həmçinin "İçərişəhər" Dövlət Tarix-Memarlıq Qoruğu İdarəsinin strukturuna da daxil edilmişdir.\nFürsətdən istifadə edərək bir məqama xüsusi toxunmaq istərdim. Müstəqil Azərbaycanın bərqərar olmasında, müasir demokratik, hüquqi və dünyəvi dövlətinin quruculuğunda, ölkəmizin ictimai həyatının bütün sahələrində, o cümlədən elmin, təhsilin, mədəniyyətin inkişafında Heydər Əliyevin misilsiz xidmətləri hamıya məlumdur. İçərişəhərin qorunmasında ulu öndərimizin xüsusi rolu olmuşdur. Tədqiqatçıların apardığı araşdırmalar nəticəsində Heydər Əliyevin geniş ictimaiyyətə məlum olmayan və İçərişəhərə göstərdiyi münasibətin, onun qorunmasının, bərpasının və təbliğinin necə görmək istədiyini əks etdirən bir sıra maraqlı sənədlər aşkar edilmişdir.\nAzərbaycan Respublikası Prezidenti cənab İlham Əliyevin imzaladığı "Azərbaycan xalqının ümummilli lideri Heydər Əliyevin 90 illik yubileyi haqqında" 2013-cü il 21 yanvar tarixli Sərəncamı ilə ulu öndərin 90 illik yubileyinin ölkə miqyasında dövlət səviyyəsində geniş qeyd olunması qərara alınmışdır. Həmin Sərəncamı rəhbər tutaraq İçərişəhər üzrə yubiley tədbirləri 2013-cü ilin aprel-may aylarında xüsusi plan əsasında həyata keçiriləcəkdir. Onların arasında elmi-praktiki konfrans, simpozium, xatirə gecələrinin, bədii-yaradıcılıq, təbliğat, mədəniyyət və sair tədbirləri qeyd etmək olar.\n- İçərişəhərdə həyata keçirilən təmir-bərpa işləri, konservasiya tədbirləri haqqında da məlumat verməyinizi xahiş edirik. Bu işlər beynəlxalq səviyyədə necə qiymətləndirilir?\n- İçərişəhərdə yerləşən abidələri qorumaq və gələcək nəsillərə ötürmək bizim əsas vəzifələrimizdəndir. Uzun illər baxımsızlıqdan qəza vəziyyətinə düşən orta əsr abidəsi olan Kiçik Karvansarada İçərişəhərin Konservasiyası üzrə Baş Plana uyğun olaraq əsaslı şəkildə bərpa-konservasiya işləri aparılmış, karvansara öz əvvəlki görkəmini almışdır.\nHəyata keçirilmiş işlər arasında Şirvanşahlar Sarayının dam örtüyünün təmirini, Çin və Seyid Murtuza məscidlərinin, A.Zeynallı küçəsindəki məktəb-məscidin bərpasını da göstərmək olar. Ölkə əhəmiyyətli memarlıq abidəsi olan "Bazar Meydanı"nda (Sıratağlı dini-memarlıq kompleksi) təmir-bərpa işləri aparılmış və abidə ərazisindəki daş eksponatların ekspozisiyası yenidən təşkil olunmuşdur.\nMəhəmməd məscidində muzey konservasiyası işlərini Avstriyanın "Atelier Erich Pummer" şirkəti həyata keçirmişdir. Muzey konservasiyası zamanı vakuum yolu ilə bərkidilmə üsulundan istifadə edilmişdir ki, bunun nəticəsində havasızlıq şəraitində daşlar bərkidilmiş, beləliklə, abidənin tarixiliyinə və mövcud quruluşuna zərrə qədər də zərər yetirilmədən qarşıya qoyulmuş məqsədə nail olunmuşdur. Bu cür konservasiya işləri Azərbaycanda ilk dəfə olaraq həyata keçirilmişdir və ən yüksək dünya standartlarına cavab verir.\nQız qalasında aparılan elmi-tədqiqat və muzey konservasiya işləri hal-hazırda da davam edir. Muzey konservasiyası zamanı zədələnmə səviyyəsindən asılı olmayaraq heç bir daş abidədən kənarlaşdırılmamış və mövcud problemlər aradan qaldırılaraq abidənin səthi möhkəmləndirilmişdir. Bərpa zamanı Almaniyanın "Remmers" şirkətinin Qız qalasının bərpası üçün hazırladığı xüsusi materiallarından istifadə olunmuş və abidənin hər bir daşına zədələnmə dərəcəsinə və xüsusiyyətinə görə fərdi yanaşılmışdır. Burada konservasiya işlərini də Avstriyanın məşhur bərpaçı mütəxəssisi, dünyanın müxtəlif yerlərində 400-dən artıq abidəni, o cümlədən İçərişəhərdə yerləşən Məhəmməd məscidini bərpa etmiş "Atelier Erich Pummer" şirkətinin rəhbəri Erik Pummerin başçılığı ilə xarici və yerli mütəxəssisləri həyata keçirir. Abidənin həm fasadının, həm içərisinin konservasiyasının tamamlanması 2013-cü ilin sentyabr ayında nəzərdə tutulmuşdur.\nXIX əsrin sonlarında - XX əsrin əvvəllərində indiki İstiqlaliyyət və Kiçik Qala küçələri boyu Qala divarlarına bitişik inşa olunmuş tikililər divarların daxilinə nüfuz edərək onların görünüşünü məhdudlaşdırmış və ərazinin vahid kompozisiyasını pozmuşlar. Qeyd olunan tikililərin əksəriyyəti tarixi-memarlıq əhəmiyyət kəsb etmədiyindən, habelə yarıuçqun vəziyyətdə olduğundan mülkiyyətçılərə kompensasiya verilməklə onlar sökülmüş, bu hissədə Qala divarlarının möhkəmləndirilməsi və əsaslı bərpası aparılmış, ətraf abadlaşdırılaraq istirahət guşəsi salınmışdır. XX əsrin əvvəllərində uçurulmuş Qala divarlarının 15-ci bürcünün yeri dəqiq müəyyən edilərək o, rekonstruksiya edilmişdir. Eyni zamanda ölkə əhəmiyyətli memarlıq abidəsi olan Dördbucaqlı qalanın təmir-bərpasına da başlanılmışdır.\n"O olmasın, bu olsun" filmindən tanıdığımız "Ağa Mikayıl" hamamı qabaqcıl texnologiyaların köməyi ilə tam təmir edilmiş, abidənin sütunları möhkəmləndirilmiş, fasadı tarixi görkəminə gətirilmiş və 2011-ci ilin dekabr ayında açılışı olmuşdur. Abidənin daxilində ənənəvi ab-hava yaradılmış və hamam müasir avadanlıqlarla təchiz olunmuşdur. Abidə öz fəaliyyəti ilə İçərişəhərə gələn turistləri Şərq mədəniyyətinin ayrılmaz atributlarından olan hamam mədəniyyəti ilə tanış etməklə yanaşı yerli əhaliyə də xidmət edir.\nGələcəkdə də İçərişəhərdə bu silsilədən olan işlərin davam etdirilməsi nəzərdə tutulmuşdur. Həyata keçirilən bərpa işləri zamanı əsas diqqət abidələrin tarixiliyinə ziyan yetirilməməsinə və ilkin görkəminin qaytarılmasına yetirilir.\n- İçərişəhərin sakinləri görülən bu işləri necə dəyərləndirirlər?\n- Görülən məqsədyönlü və sistemli tədbirlər İçərişəhərin milli-mədəni irsimizin təbliği mərkəzinə çevrilməsinə, onun mədəni turizm və istirahət məkanı kimi potensialının artırılmasına, tarixi-memarlıq görkəminin yaxşılaşmasına və zənginləşməsinə, dayanıqlı sosial-iqtisadi inkişafına xidmət edir. Son 3 il ərzində təkcə qeyri-dövlət sektoru tərəfindən yaradılan turizm infrastrukturu obyektlərində 704 yeni iş yeri açılmış və bununla da o cümlədən yerli sakinlərin məşğuliyyəti təmin olunmuşdur.\nOna görə də İçərişəhər sakinlərinin tam əksəriyyəti görülən işləri ürəkdən bəyənir.\n- Məlumdur ki, İçərişəhər tarixi abidə olaraq ölkəmizə gələn turistlərin ən çox ziyarət etdiyi məkanlardan biridir. Buraya gələn turistlərin sayında artım müşahidə olunurmu?\n- Turistlərin İçərişəhərdə cəlb edilməsi və onların burada özlərini rahat hiss etmələri üçün müvafiq infrastruktur qurulmalı idi və bu sahədə artıq xeyli iş görülmüşdür. Turizm məlumat mərkəzi yaradılmış, Qoruq ərazisində 4 informasiya köşkü quraşdırılmış, turizm marşrutları müəyyən edilmiş, turistlər üçün Azərbaycan və 4 xarici dildə bələdçilik xidməti təşkil olunmuşdur. Bakı şəhərində fəaliyyət göstərən iri mehmanxanalarla əlaqələr qurulmuş, turist qruplarının birbaşa mehmanxanadan götürülərək İçərişəhərdə onlar üçün ekskursiya turlarının keçirilməsinə başlanılmışdır. Beynəlxalq standartlara cavab verən Azərbaycan, rus, ingilis, alman və fransız dillərində audiobələdçi sistemi yaradılmış və turistlərin istifadəsinə verilmişdir. Bu növ xidmət Azərbaycanda açıq havada ilk dəfə olaraq İçərişəhərdə tətbiq olunmuşdur. Turistlər bu cihazlar vasitəsilə kənar şəxslərin köməyi olmadan ərazidə yerləşən tarixi abidələr barədə dolğun məlumat əldə etmək imkanı qazanırlar. İçərişəhərdə ekskursiyaların yüksək səviyyədə təşkil olunması üçün elektromobillər alınmış və turistlərin istifadəsinə verilmişdir.\nTuristlərin Qoruq ərazisində hərəkətini asanlaşdırmaq məqsədilə turist marşrutlarına uyğun və mədəni turizm obyektlərinə yolu göstərmək məqsədilə ərazidə xəritə və məlumat göstəriciləri quraşdırılmışdır.Turistlər üçün iki dildə İçərişəhərin xəritəsi, habelə İçərişəhər barədə bir sıra məlumat broşürləri (Azərbaycan, ingilis və rus dillərində), miniatür kitablar, fotoalbomlar, açıqçalar, musiqi diskləri, təqvimlər, suvenirlər və sair təbliğat materialları hazırlanmışdır.\n"İçərişəhər" Dövlət Tarix-Memarlıq Qoruğu İdarəsinin www.icherisheher.gov.az saytı ingilis və rus dillərində fəaliyyət göstərməyə başlamışdır. Bu da saytın əcnəbi auditoriyasını genişləndirməklə İçərişəhərin ölkə xaricində təbliği və populyarlaşdırılması məqsədini daşıyır. Saytda yerləşdirmiş İçərişəhərin keçmiş və müasir görüntülərini əks etdirən rəsmlər, fotoşəkillər, 3D virtual tur, açıqcalar və videomateriallardan ibarət guşəyə daxil olmaqla bu qədim məkana virtual səyahət etmək mümkündür.\n- Dünya Mədəni İrsi siyahısına salınan İçərişəhərin idarə olunmasında YUNESKO ilə əməkdaşlıq hansı səviyyədə qurulub?\n- İçərişəhər Qız qalası və Şirvanşahlar Sarayı Kompleksi ilə birlikdə 2000-ci ildə YUNESKO-nun Dünya Mədəni İrsi Siyahısına daxil edilmişdir. Müvafiq layihələrin planlı və sistemli şəkildə həyata keçirilməsini təmin etmək məqsədilə YUNESKO-nun Dünya İrs Komitəsinin tövsiyələrinə əsasən beynəlxalq nüfuzlu ekspertlər ilə qurulmuş əməkdaşlıq nəticəsində "Ərazinin İdarəolunması Planı", habelə "Bakının Tarixi Mərkəzinin Konservasiyası üzrə Baş Plan" hazırlanmış, hər iki sənədin nəzərdə tutduğu tədbirlərin icrasına başlanılmışdır.\n26-29 yanvar 2009-cu il tarixlərində İçərişəhərdə olmuş YUNESKO Dünya İrsi Mərkəzinin və "ICOMOS"-un (Abidələr və Tarixi Yerlər üzrə Beynəlxalq Şura) nümayəndələrindən ibarət monitorinq missiyası hazırladığı hesabatda görülən işləri yüksək qiymətləndirmiş və müvafiq tövsiyələrini qeyd etmişdir: "...Qoruq İdarəsi və Azərbaycan rəsmiləri mühüm əhəmiyyətə malik olan və təhlükə altına düşən Dünya İrsinin vəziyyətini müsbət istiqamətə dəyişə bilib və bununla böyük təqdirə layiqdirlər. Görülən işlər və yenilikçi yanaşmalar regionda və bütün dünyada tarixi mərkəzlərin konservasiyası ilə məşğul olanlar üçün mühüm əhəmiyyətli nümunə ola bilər".\nBeləliklə, qısa müddət ərzində Azərbaycan Hökuməti tərəfindən İçərişəhərin qorunması ilə bağlı görülmüş işlər 22-30 iyun 2009-cu il tarixində YUNESKO-nun Dünya İrs Komitəsinin İspaniyanın Sevilya şəhərində keçirilən 33-cü sessiyasında təqdim edilmiş və müzakirə olunmuşdur. Komitə üzvləri tərəfindən yekdilliklə qəbul olunmuş qərara əsasən İçərişəhər YUNESKO-nun təhlükədə olan Dünya İrsi abidələri siyahısından çıxarılmışdır. Komitənin bu iclasda İçərişəhərlə bağlı qəbul olunduğu qərarla İçərişəhərin Dünya İrsi statusu bərpa olunmuşdur.\n2010-cu ilin iyul ayında İçərişəhərdə olmuş YUNESKO-nun Baş Direktoru xanım İrina Bokova öz fikirlərini belə bildirmişdir: "...Mən cənab Prezidenti bu unikal dünya irsinin bu cür qorunub saxlanılması və gələcək nəsillərə ötürülməsi ilə bağlı təbrik etmək istəyirəm. İçərişəhər maddi irsin qorunması və müasirliklə ənənələrin birgə vəhdətinə bariz nümunədir".\nXüsusilə qeyd olunmalıdır ki, sadalanan nailiyyətlər Azərbaycan Respublikasının birinci xanımı, Heydər Əliyev Fondunun prezidenti YUNESKO və İSESKO-nun xoşməramlı səfiri, Milli Məclisin deputatı Mehriban Əliyevanın bilavasitə iştirakı və dəstəyi nəticəsində mümkün olmuşdur.\nBununla yanaşı YUNESKO-nun Dünya İrsi Mərkəzi ilə əməkdaşlığın genişləndirilməsi istiqamətində səylərin nəticəsi olaraq İçərişəhər Tarixi Şəhər Landşaftı (Historic-Urban Landscape) yanaşmasının tətbiqinin sınaq olunması üçün dünyanın bir neçə şəhərindən biri kimi seçilmişdir. 2010-cu ildə İçərişəhərdə "Bakının şəhər irsinin konservasiyası və inkişafında "Tarixi Şəhər Landşaftı" yanaşmasının tətbiqi" mövzusunda beynəlxalq ekspertlərin iştirakı ilə seminar keçirilmişdir. Seminarın keçirilməsində əsas məqsəd YUNESKO tərəfindən Dünya İrs Siyahısına daxil edilmiş tarixi şəhərlərin bir çoxunda konservasiya ilə inkişafın uyğunlaşdırılmasında yaranan problemləri aradan qaldırmaq üçün "Tarixi Şəhər Landşaftı" konsepsiyasının hazırlanması və bu yanaşmanın İçərişəhərə tətbiq edilməsi üçün ekspertlər arasında müzakirələrin keçirilməsi olmuşdur.\n"Dünya irsi" konsepsiyasının inkişafının növbəti mərhələsi kimi, dünya irsi obyektləri sayılan, xüsusi tarixi və bəşəri dəyərə malik olan ərazilərin dağıdıcı hadisələrdən qorunmasını təmin edə biləcək mümkün müdafiə mexanizmləri işlənməkdədir. Bəşəriyyətin tarixi bizə göstərir ki, bir çox ümumbəşəri abidə sayılan yerlər bu gün artıq mövcud deyildir. Bunun səbəbi də təkcə təbii fəlakətlər deyil, eyni zamanda insanların davranışı olub. Hamımızın marağındadır ki, ümumbəşəri dəyər kimi tanınan ərazilərə, yerlərə "gücləndirilmiş mühafizə" statusu verilsin. Qeyd olunanları nəzərə alaraq, "İçərişəhər" Dövlət Tarix-Memarlıq Qoruğu İdarəsi, həmçinin YUNESKO-nun Silahlı Münaqişə Zamanı Mədəni Sərvətlərin Qorunması üzrə Komitəsi ilə də səmərəli əməkdaşlığını qurmuşdur.\n- İçərişəhərə, buradakı abidələrə xarici qonaqların marağı hansı səviyyədədir və bu tarixi məkanın dünyada tanıdılması üçün hansı işlər görülür?


525-ci Qəzet - "İstərdim ki, bütün gənclər bu kitabı oxusunlar" - Şəmil Sadiq ilə müsahibə\n"İstərdim ki, bütün gənclər bu kitabı oxusunlar" - Şəmil Sadiq ilə müsahibə\n"HƏDƏF" NƏŞRLƏRİNİN TƏSİSÇİSİ, DOSENT ŞƏMİL SADİQLƏ BU YAXINLARDA NƏŞR ETDİKLƏRİ "GENERAL POLAD HƏŞİMOV XATİRƏLƏRDƏ" KİTABI HAQQINDA SÖHBƏT\nArtıq iki aydır, iyulda baş vermiş Tovuz döyüşləri, bu döyüşlərin qəhrəmanları, şəhidlərimiz gündəmdən düşmür. Xalqımız böyük coşğu içərisində qəhrəmanları yad edir, qisas almaq üçün könüllü səfərbərliyə yazılanların ardı-arası kəsilmir.\nDöyüşlərin qızğın vaxtında paytaxtın küçələrinə çıxan 30 min vətənpərvərin dinc yürüşü, müharibə çağırışı, "Qarabağ bizimdir!" şüarları da bu qəbildəndir.\nTovuz döyüşlərilə assosiasiya olunan qəhrəmanlardan ən birincisi, şübhəsiz, şəhid general-mayorumuz Polad Həşimovdur. Həzi Aslanovdan sonra döyüşdə şəhid olan ilk generalımız öz ölümü ilə tarix yazaraq bir anda xalqın sevimli övladına, kumirinə çevrildi. Xüsusən, gənc nəslin idealı oldu. Hazırda generalımızın şəkli sosial şəbəkə profillərini, avtomobil şüşələrini, vitrinləri, bannerləri bəzəyir. Haqqında kitablar yazılır, filmlər çəkilir. Hərə öz sahəsinə, bacarığına, istedadına uyğun şəkildə şəhid generalımıza olan borcunu ödəməyə çalışır. Bu kitablardan birinin, üstəlik, ən əhatəli, ən dolğun olanının naşiri, "Hədəf" Nəşrlərinin təsisçisi Şəmil Sadiqdir. Onunla "Xatirə ədəbiyyatı" seriyasının 52-ci kitabı olan "General Polad Həşimov xatirələrdə" memuarından danışdıq:\n- Şəmil bəy, bu kitabın nəşri ideyası necə yarandı?\n- "General Polad Həşimov xatirələrdə" kitabının nəşri göydəndüşmə, təsadüfi qərar deyil. "Hədəf" Nəşrlərinin bəlli strategiyası, konsepti var. Digər nəşrlərimizə nəzər salsanız, aydın görünəcək ki, əsas ideyamız milli kimliyimizi təbliğ və tərənnüm etməkdir. Bu kitabdan əvvəl də böyük şəxsiyyətlərə həsr edilən nəşrlərimiz olub. Yusif Səmədoğlunun, eləcə də İsa Hüseynovun 40 mərasimində onların həyat və yaradıcılığına işıq tutan kitablarımızı mərasimə gələnlərə paylamışıq. Bir neçə günə bundan əvvəl isə üzərində 4 il işlədiyimiz Milli Qəhrəman Mübariz İbrahimova həsr olunan cizgi romanı oxuculara təqdim etdik.\nBundan başqa, uşaqlara milli kimliyimizi təlqin etmək, böyük şəxsiyyətləri tanıtmaq üçün nəzərdə tutulmuş layihə çərçivəsində "Böyük adam olmuş uşaqlar" seriyasından Nizami Gəncəvi, Memar Əcəmi, Şah İsmayıl Xətai, Yusif Məmmədəliyev, Kərim Kərimov və başqalarına həsr olunmuş nəşrlərimiz var. Yaxud ərsəyə gətirdiyimiz boyama kitabları digər nəşriyyatlardan fərqli olaraq təbiət lövhələri, heyvanlar yox, milli geyimlərimiz, milli qəhrəmanlarımız, tarixi şəxsiyyətlərimiz, generallarımız, idmançılarımız barədə hazırlanıb.\nTovuz hadisələrində, Azərbaycan xalqının yaşadığı acı günlər, ümumiyyətlə, düşmənlərimizin torpaqlarımıza qarşı yenidən hücumu, şəhid verməyimiz, xüsusilə, yüksəkçinli zabitləri itirməyimiz bizi dərindən ağrıdır. Polad Haşımov milli hərbi sistemdə yetişən general idi. Onun haqqında sosial şəbəkələrdə yayılan yazılar çox geniş vüsət aldı. Bu da xatirələrin toplanıb geniş oxucu kütləsinə təqdim olunmasına rəvac verdi. Bu cür hadisələr tarixdir, kitab statusdan fərqli olaraq tarixə keçir, uzunömürlüdür.\nSevindirici haldır ki, kitab haqqında sosial şəbəkələrdə elan verərkən dostlar, tanışlar, hətta tanımadığımız şəxslər, kimin nəyə gücü çatır, kömək əlini uzatmaq istədi. Hətta bir neçə dostumuz maliyyə dəstəyi göstərmək istədi. Amma bütün bu xərcləri nəşriyyatın qarşılamaq gücü olduğundan imtina etdik. Kitabın tərtibatından, dizaynından tutmuş hazırlanan materiallara qədər ən yüksək səviyyədə hazırlamağa çalışdıq. Özümü xoşbəxt hiss edirəm ki, bunu bacara, zamanında oxuculara çatdıra bildik.\n- Hansısa dövlət qurumu sizə öz köməyini təklif etdimi?\n- Biz özümüz müraciət etmədik. Dövlət qurumlarının iş prinsipi bəllidir. Müraciət etməsən, haradan biləcəklər ki, belə bir layihə həyata keçirilir, yaxud kömək lazımdır? Müdafiə Nazirliyinə məktub yazaraq kitabın hazırlanması ilə bağlı dəstək istədik. Bu dəstək də ondan ibarət idi ki, kitaba salmaq istədiyimiz ictimaiyyətə tanış olmayan arxiv materialları, şəkillər vardı. Müdafiə Nazirliyinin nəzdində olan nəşriyyatın rəhbəri Samir müəllim bizə dəstək oldu. Mətbuat xidmətinin rəhbəri Vaqif Dərgahlı ilə görüşdüm. Müəyyən sənəd və materialların, tərcümeyi-halın, xasiyyətnamənin əldə edilməsi üçün köməklərini əsirgəmədilər. Bundan başqa, hərb elə sahədir ki, hər materailı çap etmək olmaz. Elə nüanslar var, hərbi sirr ola bilər. Bu baxımdan nazirlik köməyini əsirgəmədi. Əlavə dəstək istəmədiyimizə görə təklif də olmadı.\nKitabın paylanması prosesində isə çox əziyyət çəkdik. Çünki cəmi 2 min tiraj çap olunmuşdu. Nəşr barədə məlumatı olan hər kəs heç olmasa bir nüsxə əldə etmək istəyirdi. Bu da mümkünsüzdür. Əlbəttə, istərdim ki, bütün gənclər, məktəblilər, tələbələr bu kitabı əldə etsinlər, oxusunlar. Hər evdə, hər ocaqda bu nəşr olsun. Amma nəşriyyatımızın müəyyən maddi bazası var və bu baza arzumuzu həyata keçirməyə imkan vermir.\nBir məsələ də var ki, istər Müdafiə Nazirliyi, istər Mədəniyyət Nazirliyi, istərsə də digər qurumlar müraciət etsə, kitabın çap olunub təhsil müəssisələrinə, qurumlara, sadə vətəndaşlara paylanılmasına kömək edə bilərik. Əlbəttə, heç bir təmənna güdmədən. Yalnız çap xərclərini ödəməklə bu işi təşkil etmək olar. Lap əvvəldən demişəm ki, bu kitabdan qazanc güdmürük. Bu, bir növ mənəvi borcdur.\n- Kitab elə "Kitabevim.az"a verilən gün tükəndi...\n- Əvvəl də qeyd etdiyim kimi, "General Polad Həşimov xatirələrdə" kitabı cəmi 2000 tirajla çap olunmuşdu. Nəzərdə tutmuşduq ki, Təhsil (150 ədəd), Mədəniyyət (100 ədəd), Müdafiə nazirliklərinə (100 ədəd), universitet kitabxanaları və digər kitabxanalara (150 ədəd), xaricdəki diaspor təşkilatlarına (50 ədəd), ictimai-siyasi şəxslərə (150 ədəd), sıravi oxuculara (500 ədəd), təşkilatçı, dəstəkçi və məqalə sahiblərinə (200 ədəd), mətbuat orqanlarına (50 ədəd), "Hədəf Şirkətlər Qrupu"nun müəllim heyəti və digər personalına (200 ədəd), Polad Həşimovun qırx mərasiminə (350 ədəd) ayıraq. Amma tələbat o qədər çox, kütləvi oldu ki, sıravi oxucular üçün "Kitabevim.az" mağazasına qoyulan 500 kitab 4-5 saat ərzində tükəndi. Hətta biz daha 100 ədəd kitab göndərməli olduq. Amma əlbəttə, tələbatı qarşılamadı. Nəşriyyata hər gün onlarla, bəzən yüzdən çox zəng gəlir. Hamı da generala həsr edilmiş kitabı soruşur.\n- İkinci nəşri olacaqmı?\n- Əvvəlcə onu qeyd edim ki, çoxları kitabın hədiyyə edilməsinə qarşıydı. Təklif edirdilər ki, kitab mütləq pulla satılmalıdır. Təklifi bu cür izah edirdilər ki, belə olan halda kitabı, həqiqətən, istəyən şəxslər gəlib pul verib alacaqlar, beləcə, ehtiyacı olanların hamısına çatacaq. Amma əvvəldən elan etmişdik ki, kitab satışda olmayacaq. İlk nəşr tamamilə pulsuz şəkildə paylanacaq. Qaldı ikinci nəşrə artıq, yaxın günlərdə hazır olacağını düşünürük. "General Polad Həşimov xatirələrdə" kitabının çap prosesində istər redaktə, istər korrektə, istər mətn baxımından mümkün olanının ən yaxşısını etməyə çalışmışıq. Düzdür, çox qısa vaxtda - 20-25 gün ərzində ərsəyə gəlib. Amma buna rəğmən, düşünürəm ki, dolğun və keyfiyyətli iş ortaya qoyulub. İkinci nəşr əməkdaşlıq etdiyimiz kitab mağazalarına paylanacaq. Onlardan da xahiş etmişik ki, kiyabın qiymətinə hansısa faiz əlavə edilməsin. Qiymət sırf kitabın maya dəyərində təyin edilib - 3 manat. Yəni bayaq da dediyim ki, biz bu kitabdan hansısa gəlir güdmürük.\n- Kitabın xərclərinə kömək edən təşkilat, yaxud şəxslər oldumu?\n- Demək olar, bütün xərci nəşriyyatımız, hansısa təmənna güdmədən qarşılayıb. Min tirajın kağızını almaq üçün "Halal" şirkəti kömək göstərib. Bir də övladı "Hədəf" Liseyində təhsil alan valideynlərdən birinin xeyli israrından sonra cüzi məbləğdə yardımını qəbul etmişik.\n- Çox qısa müddətdə, təxminən 1 ay ərzində ərsəyə gəlib bu kitab. Bir naşir kimi, kitabda hansısa nöqsanlar görmüsünüz?\n- Məncə, ciddi çatışmazlıq yoxdur. Əvvəl də dediyim kimi, redaktə və korrektəsinə, materialların seçilməsinə ciddi əmək sərf etmişik. Mümkün qədər pafosdan qaçmışıq. Üstəlik, kifayət qədər peşəkar qələm adamlarını yazı təklifinə razılaşmamışıq. Çünki onlar sağlığında generalı tanımayıblar, ünsiyyətləri olmayıb. Eşitdiklərindən, oxuduqlarından yaranan təəssüratlarını qələmə almaq istəyirdilər. Bu isə kitabı memuar kontekstindən çıxaracaqdı. Ona görə də kitabı sırf xatirələr və məktublar üzərində qurmuşuq.\nHə, bir məsələ var ki, vaxt azlığından xeyli şəxs - döyüş yoldaşları, tanışları, eləcə də generalla ünsiyyəti olan adamlar xatirələrini bölüşə bilmədilər.\n- Nəşrin strukturu barədə danışa bilərsinizmi?\n- Kitab özlüyündə dörd hissədən ibarətdir. Birinci hissədə ("Polad Həşimov xatirələrdə") ailəsi, qohumları, dostları, sinif yoldaşları, yaxınlarının xatirələri yer alıb. İkinci hissə ("Zabit xatirələri") zabit və döyüş yoldaşlarının xatirələrindən ibarətdir. Üçüncü bölmədə ("Əsgər xatirələri") komandiri olduğu hərbi hissələrdə xidmət edənl əsgərlərin memuarları toplanıb. Dördüncü hissə ("Polad Həşimov fotolarda") isə 60 səhifəlik fotokollajdan ibarətdir. Az qala bütün ömrünü - bağça yaşından tutmuş şəhid olduğu dövrədək - əhatə edir.\n- Kitabı artıq xeyli adam oxuyub. Təəssüratını sizinlə, nəşriyyatla bölüşən olurmu?\n- Əlbəttə, təkcə mənə hər gün onlarla adam zəng edir, mesaj yazır. Hətta bir nəfər zəng etməklə də yetinməyib nəşriyyata gəlmişdi. General haqqında, kitab haqqında, ümumiyyətlə, kitab industriyası haqqında xeyli söhbət etdik. Hiss olunurdu ki, mütaliə bazası kifayət qədər geniş, analiz qabiliyyəti yüksəkdir.\nBir məsələni də qeyd edim, bütün bu sadaladıqlarımla yanaşı, qələm adamlarında "General Polad Həşimov xatirələrdə" kitabına bir qədər etinasızmı deyim, soyuqmu deyim, bilmirəm, yad münasibət var. Demək olar ki, heç bir yazıçı, şair, jurnalist kitab haqqında bircə yazı, resenziya yazmayıb, fikrini bölüşməyib. Təxminən eyni vaxtda Milli Qəhrəman Mübariz İbrahimova həsr etdiyimiz cizgi roman işıq üzü gördü. Bu nəşr haqqında isə ümumiyyətlə, danışan yoxdur.


Sevil Sevinc-Sona Eliyar 2018 (YUKLE) - Replay.Az mp3 yukle\nSevil Sevinc-Sona Eliyar 2018 (YUKLE)\nGördüyünüz Sevil Sevinc-Sona Eliyar 2018 (YUKLE) mp3 formatda olan faylı pulsuz onlayn dinləməkdən əlavə, Sevil Sevinc-Sona Eliyar 2018 (YUKLE) mp3 musiqi faylını öz kompyuterinizin yaddaşında .mp3 formatda saxlaya bilərsiniz.\nSevil Sevinc-Sona Eliyar 2018 (YUKLE) mp3 faylı pulsuz yükləmək (download etmək) üçün "YÜKLƏ" düyməsini sıxmağınız kifayətdir.\nHal-hazırda səhifəsində olduğunuz Sevil Sevinc-Sona Eliyar 2018 (YUKLE) mp3 faylın keçidini Siz öz saytlarınızda, portallarınızda, sosial şəbəkələrdəki səhifələrinizdə (facebook, twitter və s.), bloq və forumlarda yerləşdirə və ya e-poçt vasitəsilə öz yaxınlarıvıza çox rahatlıqla və pulsuz göndərə bilərsiniz.\nBundan əlavə, Sevil Sevinc-Sona Eliyar 2018 (YUKLE) mp3 musiqi faylı haqqında öz şərhinizi, fikrinizi və istədiyiniz rəyi qeyd edə bilərsiniz. Bunun üçün sadəcə qısa və rahat olan qeydiyyat prosesini keçməlisiniz.\nSevil & Sevinc-Sona Eliyar 2018 (YUKLE)


Qulaq, burun, boğaz 17.02.2014\t 11775\nMusiqi qulaqlıqlar vasitəsilə dinləndikdə, qulağa olan təsirini aydınlatmaq üçün misal gətiririk: havaya qalxarkən təyyarənin çıxartdığı səs - 130 desibel, göy gürultusu - 110 desibel, qatar - 90 desibel yüksəkliyində səs çıxardır. Çox hallarda uşaqlar musiqiyə, bu parametrləri keçən yüksəklikdə qulaq asırlar. Həkimlər iddia edirlər ki, səs 80 desibeli keçdikdə təhlükəli sayılır. Qulaq, bu səviyyədə, hər gün rastlaşdığımız küçə həyatı və ya otkəsən maşının səsini müəyyən müddətlik idarə edə bilər, lakin hər gün qulaqlıqda saatlarla sərt ritmli musiqiyə qulaq asdıqda, yaxın zamanda eştmə qabiliyyətinin nə vəziyyətə düşəcəyi məlumdur.\nArtıq neçə ildir ki, Amerikanın neyrocərrahları pop musiqiyə qulaq asan yeniyetmələrin əziyyət çəkdiyi ritmik toksikoz xəstəliyini tədqiq edirlər. Onların fikrinə görə məhz klassik musiqi hər bir insan üçün münasib sayılır. Bunun səbəbi odur ki, bu melodiyalarda təbii bioloji ritmlər nəzərə alınıb. Mosart, Vivaldı və Baxın bir çox əsərləri ürək döyüntüsünə uyğun olan ritmə malikdirlər. Bu 1 dəqiqədə 60 zərbə (vuruş) sayılır. Bu musiqilər immun sistemi zədələmir və eşitmə qabiliyyətinə ziyan vurmur, əksinə bu musiqini dinlədikdə qulaq pərdəsinin elastikliyi qorunur.\nÇalışın sağlamlığınız üçün təhlükəli olan ziyanlı vərdişlərdən uzaq olun...\nFaydalı məlumat /5426\nKişi sağlamlığı /12772\nQadın sağlamlığı /15606\nXalq təbabəti /65701\nFaydalı məlumat /2795\nHamiləlik və doğuş /976\nEndokrin sistemi /2819\nSağlam qida /3988


Keçmiş nazir Siruz Abbasbəyli: “Oğruların arxasında..." » www.DOGRU.tv - Onlayn Televiziya\nwww.DOGRU.tv - Onlayn Televiziya » Fakt » Keçmiş nazir Siruz Abbasbəyli: “Oğruların arxasında..."\nKeçmiş nazir Siruz Abbasbəyli: “Oğruların arxasında..."\n28 noyabr 2015 01:30 Baxış Sayı: 406 Şərhlər: 0 Çap Et\n“Rabitə sahəsində milyonların oğurlanması faktları adamı dəhşətə gətirir. Rabitəçilər arasında bu korrupsionerlər dəstəsini kim yaradıb?”Yüksək mədəni səviyyəyə malik olan Əli Abbasov buna heç bir halda getməzdi\nVirtualaz.org saytı xəbər verir ki, bu fikirləri öz facebook səhifəsində sabiq rabitə naziri Siruz Abbasbəyli yazıb.\nSabiq nazirin sözlərinə görə, 1992-1997-ci illər rabitə sektoru üçün çox məhsuldar dövr olub: “Ölkədə “Azercell” və “Bakcell” mobil rabitə operatorları məhz həmin dövrdə fəaliyyətə başlayıb. AzTel, UlTel və AzEvroTel həmin illərdə təsis edilib, müasir АТS şəbəkəsi yaradılıb, fiber-optik xətt çəkilib və s. Bütün bu işlərə milyonlar xərclənib. Amma həmin pullardan qəpik də mənimsənilməyib”.\nS.Abbasbəyli oğru və korrupsionerləri Rabitə Nazirliyinə gətirənləri cəzalandırmağa çağırıb: “Bu oğru və korrupsionerlər bandasını kim yaradıb? Bu adamları belə yüksək vəzifələrə kim gətirib? Yüksək mədəni səviyyəyə malik olan Əli Abbasov buna heç bir halda getməzdi. İlk növbədə bu işlərin arxasında dayanan adamları cəzalandırmaq lazımdır. Onlar Rabitə Nazirliyinin bütün kollektivini ləkələyiblər”.\nQeyd edək ki, Rabitə və Yüksək Texnologiyalar Nazirliyinin bir sıra əməkdaşlarına qarşı qulluq mövqeyindən sui-istifadə, mənimsəmə, korrupsiya ittihamları ilə cinayət işi açılıb. İlkin istintaq nazirlikdə 95 milyon manat yeyinti faktı aşkarlayıb. Nazirliyin 10 əməkdaşı barədə həbs-qətimkan tədbiri seçilib.\n“İşlər hələlik onlara həvalə olunub” – Nazirlik Abbasovsuz necə işləyir?\nNazirin korrupsiya etirafının gizlinləri\nNazir mobil danışıq tariflərini aşağı salacaq\nHər 100 azərbaycanlıda 110 telefon nömrəsi var – Statistika


Dinarə Əliyeva — Vikipediya\nDinarə Fuad qızı Əliyeva\n17 dekabr 1980 (40 yaş)\nDinara Əliyeva, Traviata operasında, Violetta, obrazında (soprano) və Elçin Əzizov, Jorc Jermon, (Alfredonun atası) obrazında (bariton), Dövlət Akademik Böyük Teatr, 2013.\nDinarə Əliyeva – opera ifaçısı (soprano), Azərbaycanın xalq artisti (2018).\nGənc olmasına baxmayaraq D.Əliyeva artıq milli vokal sənətimizi Azərbaycanın hüdudlarından kənarda ləyaqətlə təmsil edir. Misir və Rusiyada keçirilən Azərbaycan mədəniyyəti günlərində D.Əliyevanın parlaq ifasına tamaşaçılar tərəfindən yüksək qiymət verilmişdir. D.Əliyeva eyni zamanda bir çox hökumət və yubiley tədbirlərində çıxış edir.\nMənbə — "https://az.wikipedia.org/w/index.php?title=Dinarə_Əliyeva&oldid=6090339"\nBu səhifə sonuncu dəfə 7 avqust 2021 10:34 tarixində redaktə edilib.


Kremlin sonuncu “patron”u - MOSKVANIN ERMƏNİSTANA SÜRPRİZİ... - Hürriyyət\nKremlin sonuncu “patron”u – MOSKVANIN ERMƏNİSTANA SÜRPRİZİ…\n08:46 - 05 May, 2018\n“Kasıb, dənizə çıxış olmayan və həmişə Moskvaya sıx bağlı qalan Ermənistan həm Rusiyanın, həm də Qərbin diqqət mərkəzindədir”. Bu haqda “The Washington Post”un əməkdaşı Ferris Rotman yazıb.\nO, prezident Vladimir Putinin son hadisələrdə ehtiyatlı davrandığını düşünür: “Putin Ermənistanı bütövlükdə itirməkdənsə Sərkisyanı qurban verməyi üstün tutub. Putin ”ikinci Ukrayna" ssenarisinin təkrarlanmasından qaçmaq istəyir". Şərhçinin fikrincə, Rusiya və Ermənistan arasında uzunmüddətli dostluq münasibətlərinə görə İrəvandakı etirazlar Rusiyanın da müxalifət kəsimlərinə “elektrik effekti” verə bilər.\nErmənistandakı proseslərin ermənilərin öz taleyi üçün hansı effekti verəcəyi ilə bağlı rəyləri isə qeyd elədik… /musavat.com/\nNövbəti məqalədəQarabağla bağlı Rusiyadan SENSASİYALI AÇIQLAMA: Azərbaycan tezliklə…


Heydər Əliyev Fondunun təşəbbüsü ilə "Gəncə Marafonu" keçirilib\nBu gün Heydər Əliyev Fondunun təşəbbüsü ilə start götürən “Gəncə Marafonu - 2017” başa çatıb.\nMovqe.az-ın məlumatına görə, Gəncə “İradənlə tarix yaz”, “Marafonda bizimlə ol” şüarı altında regionlar arasında marafona ev sahibliyi edən ilk şəhər olub.\nQeyd edək ki, layihə regionlarda idmanın inkişafına dəstək, sağlam həyat tərzini, eləcə də Azərbaycanın ayrı-ayrı bölgələrində müxtəlif yaşda insanlar arasında xeyirxah amallar naminə həmrəylik ideyalarını təbliğ etmək məqsədi daşıyır.\n“Gəncə Marafonu - 2017” Heydər Əliyev Fondunun Regional İnkişaf İctimai Birliyi (RİİB) və Gəncə şəhər İcra Hakimiyyətinin dəstəyi ilə təşkil olunub.\nMarafon Gəncə şəhərində “Zəfər Tağı”ndan start götürərək Nizami Gəncəvi prospekti, Heydər Əliyev prospekti, Cavad xan küçəsi, “Gəncəçay” bulvarı, Şah İsmayıl Xətai prospekti boyunca davam edib Heydər Əliyev park kompleksinə qədər 17 kilometrlik məsafəni əhatə edib.\n“Gəncə Marafonu - 2017”nin mükafatlandırma mərasimi 2 kateqoriyada olub. Belə ki, marafonun kişi və qadın iştirakçıları ilk 3 yer uğrunda mübarizə aparıblar.\nKişi və qadın kateqoriyalarının hər birində 1-ci yerin qalibi 3000, 2-ci yerin qalibi 2000, 3-cü yerin qalibi isə min AZN məbləğində mükafat və hədiyyələrlə, eləcə də medal və sertifikatlarla təltif olunublar.


Rüşvətə qarşı çıxan müəllimi direktor dəlixanaya saldırdı | Yüksəliş Naminə\nHome MANŞET Rüşvətə qarşı çıxan müəllimi direktor dəlixanaya saldırdı\nRüşvətə qarşı çıxan müəllimi direktor dəlixanaya saldırdı\nPosted By: adminon: October 26, 2018 In: MANŞET, TƏHSİL\n“Hər ay müəllimlərin maaşından 5-10-15 manat civarında yığılır. O pullar hara gedir, hansı məqsədə xərclənir, bilmirik. Əgər məktəbə xərclənirsə, dövlətin məktəbə ayırdığı pul vəsaitləri hanı? Əgər dərsliyə gedirsə, dərsliklər pulsuz verilir. Astarada bunların haqq-hesabını tələb edən müəllimin isə bir adı var – Dəli“.\nAstaranın Pensər kəndindən olan, rayondakı 2 saylı orta məktəbdə ingilis dilini tədris edən Fuad Mehrəliyev deyir ki, direktorun pul yığımına qarşı çıxdığına görə bu il avqustun 14-də məcburi qaydada Lənkəran Rayonlararası Psixiatriya Xəstəxanasına yerləşdirilib. Xəstəxanadan “qaçmaması” üçün üzərinə nəzarətçilər də qoyulub. 22 gün sonra dispanserdən buraxılanda ona verilmiş bülleten vərəqəsi ilə işlədiyi məktəbə gələndə direktor ona belə də deyib: “Bizim məktəbdə dəliyə yer yoxdur”.\nFuad Mehrəliyev danışır: “Mən 6 il idi müəllim işləyirdim, işlədiyim müddətdə də həmişə rüşvətə qarşı çıxmışam. 2017-ci ildə diaqnostik qiymətləndirmədə hər iki mərhələdən yüksək göstəricilərlə keçib rayondakı 2 saylı tam orta məktəbə ingilis dili müəllimi təyin olunmuşam. Məktəbin direktoru Maya Həsənova ilə (hazırda məktəbdə işləmir) pul yığımı mövzusunda tez-tez mübahisələrimiz düşürdü. Deyirdi, bütün müəllimlər pul verir, sən də verməlisən. Deyirdim, vermirəm, heç vaxt da verməyəcəm. Maaş mənimdir, mənə məxsusdur, dövlət onu mənə zəhməthaqqı kimi ödəyir, mən də ailəmin, özümün problemlərimə xərcləyirəm, sənə niyə verməliyəm ki? Müəllimlərə də başa salmağa çalışırdım ki, məktəbin problemlərini həll etmək dövlətin vəzifə börcudur, sizin yox… Sizin vəzifə borcunuz şagirdə təhsil verməkdir. Direktor da buna görə qəzəblənirdi, 1-ci sinif şagirdlərini məktəbin həyətinə çıxarıb “Fuad müəllimi istəmirik” dedizdirir, şagirdləri mənə qarşı qoyurdu”.\nFuad Mehrəliyev deyir, bu ilin avqustunda direktorla növbəti mübahisəsindən sonra rayon polis şöbəsinə çağırılıb: “Polisdən çağırdılar, dedim, rəsmi çağırış vərəqəsi göndərin, gəlim. Sonra anamı, qardaşımı narahat etməyə başladılar, məcbur olub getdim. Mənim “dəlilik” aktım hələ ora çatmamışdan hazır idi, elə şöbədən zorla maşına mindirib Lənkərandakı Ruhi-Əsəb Xəstəlikləri Dispanserinə apardılar, orda həkimlərə təhvil verdilər. Üzərimdə də nəzarətçi qoydular ki, qaçmayım. Saxta sənədlərlə 22 gün zorla dispanserdə saxladılar”.\nFuad Mehrəliyev dispanserdən buraxılandan sonra məktəbə gəlib. Dispanserin verdiyi bülleten vərəqəsini direktora təqdim edib. Direktorsa bildirib ki, bundan sonra onun məktəbdə dərs keçməsi mümkün deyil.\n“Sentyabrın 21-də həmkarların iclasını topladı. 7-8 müəllim iştirak edirdi. Elə bu, iclasın qanunsuz olmasından xəbər verirdi. Beləcə, saxta protokol tərtib etdilər, həmin saxta protokolda işdən çıxarılmağım üçün səbəb də göstərilməyib. Bu saxta sənəd əsasında da direktor məni məktəbdən kənarlaşdırdı. Həmin vaxt direktor Maya Həsənova olsa da, işdən çıxarılma əmrimi hazırkı direktor əvəzi Yaqut Ağayeva imzalayıb ki, bu da qanunsuzdur. Halbuki, hamı yaxşı bilirdi ki, məndə ruhi xəstəlik yoxdur. Ruhi xəstə 6 il dağ kəndlərinin məktəblərində dərs deyə bilərdi? Mən məktəbə işə qəbul olunanda sağlamlıq haqqında arayış təqdim etmişəm. Ruhi xəstəydimsə, arayışda qeyd olunmalıydı. Məndə nevroz var, buna görə əvvəllər müalicələr də almışam, ancaq şükür allaha, dəli deyiləm. Sağlamlığım da, ağlım da əmək fəaliyyəti ilə məşğul olmağa imkan verir”, – müəllim deyir.\nFuad Mehrəliyevi məyus edən həm də budur ki, rayon təhsil şöbəsi də ona dəstək olmayıb. Əksinə, təzyiqlər artıb. Fuad müəllim də sosial şəbəkələrdə videomüraciətlər etməyə başlayıb. Bu, rayon təhsil şöbəsinin rəhbərliyini və məktəb direktorunu daha da qəzəbləndirib.\nFuad Mehrəliyevi narahat edən həm də odur ki, rüşvətə qarşı çıxmış bir müəllimin ruhi xəstəxanaya salınması təhlükəli tendensiyadır. Bu, həm də gələcəkdə rüşvətə qarşı çıxmaq fikrinə düşəcək başqa müəllimlərə görk kimi bir şeydir: “Ən pisi odur ki, bir insanın başına istədikləri oyunu açmaq üçün onun ailəsini də məsələyə qatırlar. Polis anamı narahat edirdi, deyirdi, yazılı razılıq verməsən, onsuz da oğlunu zorla dəlixanaya basacağıq. Çox o tərəf-bu tərəf eləsən, həbsə də göndərə bilərik. Anam da həbs olunmağımdan qorxub, mənim xəstəxanaya aparılmağım üçün razılıq verib. Halbuki, dediyim kimi, mən polisə gedəndə, ruhi xəstəxanaya aparılmağım üçün sənədlər orda çoxdan hazır idi, bircə maşına mindirilib aparılmağım qalmışdı”.\nBaş verənlər bir pedaqoq və bir vətəndaş kimi Fuad Mehrəliyevə pis təsir edib. Ona təsir edən həm də müəllim həmkarlarından dəstək ala bilməməsi olub. Buna baxmayaraq, o, öz hüquqlarının müdafiəsində qəti qərarlıdır.\nLənkəran Rayonlararası Psixiatriya Xəstəxanasından bildirilib ki, Fuad Mehrəliyev xəstəxanaya anasının rəsmi müraciəti əsasında polis vasitəsilə gətirilib. Xəstəxanada müayinələrdən keçib və ona “kəskin paranoid” diaqnozu (psixi və şizofreniyaya aiddir) qoyulub və müalicə olunub. Fuad Mehrəliyevsə deyir, ona verilən arayışda diaqnozu “kəskin paraonid” yox, “Paranoid şəxsiyyət pozuntusu”dur.\nAstara şəhər 2 saylı tam orta məktəbdən məsələyə münasibət öyrənmək mümkün olmayıb. Rayon təhsil şöbəsindən isə bildirilib ki, məktəbdə yoxlamalar aparılıb və pul yığımı ilə bağlı iddialar təsdiqini tapmayıb. Fuad Mehrəliyev məktəbdən rayon xəstəxanasının və Lənkəran Rayonlararası Psixiatriya Xəstəxanasının sənədləri əsasında çıxarılıb. Həmkarlar toplaşaraq belə rəy veriblər ki, daim müalicələr qəbul edən və bir neçə adda sakitləşdirici dərman preparatları qəbul edən bir adam şagirdlərlə işləyə bilməz.\nFuad Mehrəliyev işə bərpası və ona qarşı olanlara görə bütün hüquqi addımları atacağını deyir. O, məhkəməyə müraciət etmək üçün sənədlərini hazırlayıb, hüquqi nümayəndəsi isə növbəti həftə həmin sənədləri və iddia ərizəsini məhkəməyə təqdim edəcək.\nSiyasi Məhbusları Müdafiə Mərkəzi bəyanatla çıxış edib\nBaş redaktor Əli Həsənovun ünvanına açıq məktub dərc etdiyinə görə təqib edilib


Ev alqi satqisi bakida 2017 heyet evleri - BizimEmlak.Az\nSatış / Bina evi, Baki, 8-ci kilometr, 119 000 ₼\nQiymət 119000 ₼\nIdeal təklif... Tecili satilir!!! Bakı şəheri, nizami rayonu, vasmoy bazarı yaxinliğinda yerləsən, leninqrad proektli zəyif təmirli, 170 kv.m olan, 5\_1, radnoy 5 otaqli menzil satilir. Bina gözel yerde yerləsir, bir çox infrastrukrorlara (mekteb, bağça, ticarət mərkəzı ve .s) yaxindir. Binada qaz, su fasilesiz verilir. Əlave suallar olarsa asağıdakı nomrələrlə əlaqe saxlaya bilersiniz.\nSatişda temirli, temirsiz menziller, heyet evleri ve obyektler var!!!


Qocalmağın qarşısını alan 6 məhsul - CityLife.az\nQocalmağın qarşısını alan 6 məhsul\nXoşbəxtlikdən təbiətdə qocalığın qarşısını alan hətta prosesi tərsinə çevirən tərkibində antioksidantlar olan çox məhsul var. Onlardan bəzilərini sizin üçün dərc edirik.\nHaqlı olaraq dəri qocalması ilə barizədə sarıkök ən ön sırları tutur. Onun tərkibində orqanizmə lazımlı olan bir çox vitaminlər və mikroelementlər var : kalsium,dəmir, fosfor və yod vitaminlər B1, B2, B3, C və K. Sarıkökün tərkibində müxtəlif yağlar : efir yağları , fenol birləşmələr - hansılar ki kiçik dozada sağlam hüceyrələri məhv edən sərbəst radikalların-molekulların təsirini zəiflədir\nMəşhur və hamının əldə edə biləcəyi məhsul - sarımsaq , o orqanizmi cavanlaşdırmağa qadirdir. Tərkibində çoxlu mikroelementlər, efir yağları və antioksidantlar var. Bu məhsul cavanlığımızı həm zahirənhəm də daxilən qorumağımıza köməklik edir: sarımsaq zərərli xolesterinin səviyyəsini aşağı salır, qanının təbii laxtalanmasına kömək edir, Sarımsaqdan ayrılan maddə- izotiosianat - xərçəng hüceyrələrinin əmələ gəlməsinin qarşısını alır.\nSalmon, skumbriya, alabalıq, sardina, siyənək və tuna omeqa 3-ün əvəzedilməz qaynağıdır. Uzun zamandır məlumdur ki, bu doymamış yağ turşuları anti-iltihab xassələrə malikdir, dəri, saç və dırnaqların qocalması ilə mübarizəaparır, həmçinin hüceyrələrdə qan dövranını surətləndirir.\nBalqabaq tumları vitaminlər, amin turşuları və minerallar anbarıdır. Onların tərkibində fosfor, maqniy,niasin, fol turşusu, B qrup vitaminlər kiçik miqdarda, həmçinin A, C, D və K vitaminləri mövcuddur. Lakin ən çox E vitamini cavanlığın ömrünü uzadan- effektiv anti oksidant mövcuddur. Həmçinin bu tumların tərkibində vacib mikroelement olan kollagenin yaranmasına təsir edən sink mövcuddur. Kollagen bildiyiniz kimi dəri hüceyrələrinin yenilənməsinə təsir edir. O dərinin elastik olmasına saçların və dırnaqların ,damarların sağlamlığına və dərinin qocalmasına təsir edir.\nTəbii tomat şirəsi\nCavanlığın ömrünü uzatmağa və dərinin vəziyyətini yaxşılaşdırmağa sizə yetişmiş tomatların təbii şirəsi kömək edər. Antioksidantlarla bol olan bu tərəvəz şirəsi üz dərisində erkən əmələ gələn qırışların qarşısını alır. Mütəxəssislər gün ərzində təxminən 1 stakan tomat şirəsi içməyi tövsiyə edirlər.\nAlimlər araşdırıblar ki gündəlik bu ətirli içkidən istifadə edənlər daha gec qocalırlar. Kakao dəri hüceyrələrinin normal funksia göstərməsinə təsir edir və onun cavanlığını qoruyub saxlayır. Kakao təbiətdə rast gəlinən vitaminlərlə bol içkilərdən biridir. Onun tərkibində A, PP, E və B vitaminləri həmçinin kalsium, sink , ftor, maqnium və kaliy mineralları mövcuddur.


Attaşelər Hərbi Akademiyada olublar\nAzərbaycanda akkreditə olunan xarici dövlətlərin hərbi attaşeləri fevralın 15-də Silahlı Qüvvələrin Hərbi Akademiyasına tanışlıq səfəri ediblər.\nMətbuat xidməti səfərin nazir Zakir Həsənovun təsdiqlədiyi illik fəaliyyət planına əsasən reallaşdırıldığını bildirir.\nBuna da bax: Attaşelər hava qüvvələrində olublar\nSəfərdə on beş dövləti təmsil edən 20-dən çox hərbi attaşelik aparatının nümayəndələri iştirak edib. Onlar akademiyanın tədris fəaliyyəti ilə tanış olublar. Attaşelərə təhsil müəssisəsi haqqında brifinq təqdim edilib, sualları cavablandırılıb.


Tarix: 9-02-2019, 15:31 |\nAzərbaycan Prezidenti İlham Əliyevin ictimai-siyasi məsələlər üzrə köməkçisi, Administrasiyanın şöbə müdiri Əli Həsənov bildirib ki, komada olan jurnalistin müalicəsi ilə maraqlanıb, xəstəxananın baş həkimi ilə bilavasitə söhbət edib və vəziyyət haqqında tam informasiyanı alıb: “Cənab Prezidentin tapşırığı ilə jurnalistlərlə bağlı yaranmış bu tipli halları daim diqqət mərkəzində saxlayır, mütəmadi maraqlanıram. Zərurət yarandığı təqdirdə cənab Prezidentə bu haqda məruzə edilir və müvafiq yardım göstərilir. Nəzərinizə çatdırmaq istəyirım ki, bundan əvvəlki dövrlərdə də ayrı-ayrı jurnalistlərin səhhətində yaranmış ciddi problemlərlə, həm ölkə daxilində, həm xaricdə təcili müalicə ilə bağlı dövlət dəstəyi üçün cənab Prezidentə müraciət olunub və bütün hallarda onun tapşırığı ilə bu məsələlər həll edilib.\nİnterPosta.info-nun məlumatına görə, Cənab Əli Həsənov musavat.com-a deyib ki, xəstəxananın baş həkimi ilə şəxsən danışıb, təfsilatlı məlumat alıb, jurnalistin müalicəsi nəzarət altındadır: “Onun hazırda aparatdan ayrılıb, haraya isə aparılması mümkün deyil. Biz ona Allahdan can sağlığı arzılayırıq. Həkimlər əlindən gələni edir, biz də onun müalicəsi ilə daim maraqlanırıq. Sonrakı müddətdə, stabilləşmə baş verəndən sonra lazım gəlsə xaricdə müalicəsi də davam etdiriləcək”.


4 Aprel 2015 19:41\nAzərtac xəbər verir ki, sərəncama əsasən, “Dini etiqad azadlığı haqqında” Azərbaycan Respublikasının Qanununda dəyişikliklər edilməsi barədə” Azərbaycan Respublikasının 2015-ci il 6 mart tarixli 1230-IVQD nömrəli Qanununun qüvvəyə minməsi ilə əlaqədar həmin Qanunun tətbiqi təmin edilib.\nAzərbaycan Respublikasının Nazirlər Kabinetinə Azərbaycan Respublikası qanunlarının və Azərbaycan Respublikası Prezidentinin aktlarının “Dini etiqad azadlığı haqqında” Azərbaycan Respublikasının Qanununda dəyişikliklər edilməsi barədə” Azərbaycan Respublikasının Qanununa uyğunlaşdırılması ilə bağlı təkliflərini üç ay müddətində hazırlayıb Azərbaycan Respublikasının Prezidentinə təqdim etmək tapşırılıb.\nPrezident İlham Əliyev “Azərbaycan Respublikasının Cinayət-Prosessual Məcəlləsində dəyişikliklər edilməsi haqqında” Azərbaycan Respublikasının 2015-ci il 13 fevral tarixli 1194-IVQD nömrəli Qanununun tətbiqi barədə sərəncam imzalayıb.\nPrezident İlham Əliyev “Siyasi partiyalar haqqında” Azərbaycan Respublikasının Qanununda dəyişiklik edilməsi barədə” Azərbaycan Respublikasının 2015-ci il 6 mart tarixli 1229-IVQD nömrəli Qanununun tətbiqi haqqında sərəncam imzalayıb.\n2. Azərbaycan Respublikasının Ədliyyə Nazirliyi mərkəzi icra hakimiyyəti orqanlarının normativ hüquqi aktlarının və normativ xarakterli aktların “Siyasi partiyalar haqqında” Azərbaycan Respublikasının Qanununda dəyişiklik edilməsi barədə” Azərbaycan Respublikasının Qanununa uyğunlaşdırılmasını təmin edib Azərbaycan Respublikasının Nazirlər Kabinetinə məlumat versin.\nPrezident İlham Əliyev “Azərbaycan Respublikasının Cinayət Məcəlləsində dəyişikliklər edilməsi haqqında” Azərbaycan Respublikasının 2015-ci il 6 mart tarixli 1231-IVQD nömrəli Qanununun tətbiqi barədə sərəncam imzalayıb.\nSərəncamda qeyd edilir: "Azərbaycan Respublikası Konstitusiyasının 109-cu maddəsinin 19-cu bəndini rəhbər tutaraq, “Azərbaycan Respublikasının Cinayət Məcəlləsində dəyişikliklər edilməsi haqqında” Azərbaycan Respublikasının 2015-ci il 6 mart tarixli 1231-IVQD nömrəli Qanununun qüvvəyə minməsi ilə əlaqədar həmin Qanunun tətbiqini təmin etmək məqsədi ilə qərara alıram:\nİlham Əliyev “Heyvanlar aləmi haqqında” Azərbaycan Respublikasının Qanununda dəyişikliklər edilməsi barədə” Azərbaycan Respublikasının 2015-ci il 6 mart tarixli 1226‑IVQD nömrəli Qanununun tətbiqi haqqında sərəncam imzalayıb.\nAzərbaycan Respublikası Konstitusiyasının 109-cu maddəsinin 19-cu bəndini rəhbər tutaraq, “Heyvanlar aləmi haqqında” Azərbaycan Respublikasının Qanununda dəyişikliklər edilməsi barədə” Azərbaycan Respublikasının 2015-ci il 6 mart tarixli 1226‑IVQD nömrəli Qanununun qüvvəyə minməsi ilə əlaqədar həmin Qanunun tətbiqini təmin etmək məqsədi ilə qərara alıram:\n2. Azərbaycan Respublikasının Ədliyyə Nazirliyi mərkəzi icra hakimiyyəti orqanlarının normativ hüquqi aktlarının və normativ xarakterli aktların “Heyvanlar aləmi haqqında” Azərbaycan Respublikasının Qanununda dəyişikliklər edilməsi barədə” Azərbaycan Respublikasının Qanununa uyğunlaşdırılmasını təmin edib Azərbaycan Respublikasının Nazirlər Kabinetinə məlumat versin".


Kürmük kilsəsi və ya “Aya sitayiş” məbədi\n26 Fevral , 2015\nAzərbaycan tarixinin tədqiq olunmasında qədim alban zamanından qalan məbədlərin önəmli yeri var. Məlum olduğu kimi, bu dövrdə alban tayfalarının əksəriyyəti Ay Tanrıçasına sitayiş edirdi. Albaniyada ay ilahəsi Selenanın şərəfinə Ay ilahəsi məbədinin də tikildiyi məlumdur. Bu faktı Qafqaz Albaniyasının müxtəlif yerlərində Ay Tanrıçası şərəfinə tikilən məbədlər və qurbangahlar da sübut edir. Bu məbədlərdən ən məşhuru tarixi ədəbiyyatda “Ay ilahəsi məbədi” kimi tanınır. Strabon və digər tarixçilərin haqqında məlumat verməsinə baxmayaraq, bu məbədin harada və necə olması haqqında dəqiq məlumat yoxdur. Daha sonra, xristianlığın yayılması ilə bu məbədlər kilsələrə çevrilib.\nKürmük kilsəsi, daha doğrusu “Aya sitayiş” məbədinin qalıqları kimi qeyd olunması vacib bilinən məbəddən bu gün cay daşı və əhənglə tikilmiş barı hissəsi qalmaqdadır. Məbəd qalıqları Kürmük çayının sahilində, Əmbərçay kəndinin yaxınlığındakı dağın zirvəsində yerləşir. Məbəd qalıqlarının yerləşdiyi ərazidə inşa olunmuş XIX əsrə aid pravoslav xristian kilsəsində 2005-ci ildə bərpa işləri aparılmışdır.\nƏrazidəki tikililərin, kilsənin, yaxud məbədin qalıqlarının olması araşdırılmayıb. Qax rayonu ərazisində yaşayan xalqların xristianlaşdırmaq siyasətinin qurbanı olmuş Aya sitayiş məbədinin inşa tarixinin və dağılması tarixini dəqiqləşdirmək məqsədilə ərazidə arxeoloji qazıntı işlərinin aparılmasına ehtiyac var.\nİnventar №-si 4581 olan inşa tarixi XVIII əsrə kimi Gumrux kilsəsi adı ilə qeydiyyata düşmüş kilsənin həm adı, həm də inşa tarixi təhrif olunmuşdur. Azərbaycan Respublikası Dövlət tarix Arxivində saxlanılan müqəddəs keşiş İrodion Okropridzenin “İngiloy keşişliyində mövcud olan aşağı kilsə təşkilatçılarınin vəziyyəti haqqındakı 1892-ci il hesabatında” Gürmük kilsəsi haqqında məlumat verilir.\nTarixi mənbədə “Kürmuğ” kilsəsinin Qafqazda Provoslav arxiyepiskopukluğunun bərpası təşkilatının və könüllü ianələr hesabına tikilməsi göstərilmişdir. Əhalinin qədim dövrdən müqəddəs saydığı ərazidə kilsənin inşa olunmasının səbəbi isə xristianlığı qəbul etməkdən yayınan əhalini zaman keçdikcə tədricən xristian dininə yönəltmək idi. (Əlavə məlumat üçün bax:”Yaddaş” qəzeti 15 iyul 2005-ci il. Kürmük məbədi ”Aya sitayiş məbədidir.”)


Həkimlər bu barədə niyə susur? - Xərçəng xəstəliyinin dərmanını tullantı kimi bayıra atırıq | Mynews.az\nHəkimlər bu barədə niyə susur? - Xərçəng xəstəliyinin dərmanını tullantı kimi bayıra atırıq\nDünyanın bir çox ölkələrində xərçəng xəstəliyinin müalicəsində türkəçarə üsulu kimi alma və ərik tumlarından istifadə geniş yayılıb.\nLakin daha sonra müxtəlif tibb jurnalları bunun elmi əsasının olmadığını, alma və ərik tumlarının tərkibində sianist kalium zəhərinin olması barədə məlumatlar yaydılar. Boğulan saman çöpündən yapışar deyiblər – xərçəng xəstəliyinə düçar olan insanlar da tibbdən fayda olmayanda istənilən bir üsulla özlərinə çarə etməyə çalışırdılar və bu tumların tərkibində zəhər olması barədə informasiya insanlarda çaşqınlıq yaratdı.\nBu tumların tərkibindəki maddə əslində sianid kalium deyil, amiqdalin adlanır.\nBəs amiqdalin nədir?\nBir çox insanlar məhz bu amiqdalinə görə daha doğrusu onun xərçəng xəstəliyinə faydalı olduğuna inandıqlarına görə aylar uzunu hər gün onlarla alma tumu yeyirlər və zəhərlənmirlər.Bəs nə üçün?\nAmiqdalin 4 molekuldan ibarətdir. Onlardan ikisi qlükoza qalan ikisi sianid və benzaldehid molekullarıdır\nSon adı çəkilən iki maddə yalnız xərçəng hüceyrələrinin tərkibində ayrıla bilirlər, əks təqdirdə amiqdalinin tərkibindən ayrılmırlar, qlükoza bu vəziyyətdə tələ rolunu oynayır. Xərçəng hüceyrələrindəki mövcud fermentlər , yəni beta qlükozidazlar sağlam hüceyrələrdə olmur. Beta qlükozidazlar amiqdalini blokadaya alaraq xərçəng hüceyrəsinin tərkibinə ölümcül toksinlər buraxmağa kömək edirlər. Amiqdalin yalnız xərçəng hüceyərləri tərəfindən mənimsənilir. Sağlam hüceyrələr bunu etmir. Xərçəng hüceyrəsi olmayan hüceyrələrin əksəriyyəti rodanez adlı digər fermentə malik olurlar.\nRodanezin köməyi ilə azad sianid molekulları kükürd molekulları ilə birləşərək təhlükəsiz sianat maddəsi yaradırlar və bu da sidik vasitəsi ilə orqanizmdən xaric olur. Yəni, bəzi mənbələrdə bədənin az miqdarda sianid zəhərini həzm etməsi barədə yayılan məlumat yalandır, burda söhbət oqrqanizmin amiqdalinə olan reaksiyasından gedir.\nBöyük əzcazçılıq firmaları isə bu barədə susurlar. Çünkü bu onların biznesinə böyük zərbə vura bilər.\nŞaftalı tumunda olan Laetril və ya B17 adlı maddə xərçəngi müalicə edə bilər.\nLaetril və ya B17 maddəsinin tərkibi 1952-ci ildə San -Fransiskoda yaşayan professor Ernst Krebb tərəfindən öyrənilib. Alim sübut etmişdi ki, ərik tumunun tərkibindəki maddələr xərçəng hüceyrələrini məhv edir. Doktor Con Riçardson isə bir neçə xərçəng xəstəsini bu üsulla müalicə edərək metodun səmərəli olmasını sübut etmişdi.\n1971-ci ildə Sloun Ketterinq institutunda saxta tədqiqat aparılaraq bu maddələrin ziyanlı olduğu barədə açıqlanma verildi və doktor Riçardson bu açıqlamanın da faktlara əsaslanmadığını sübut etdi.\nSloun Ketterinq institutunun əməkdaşı Ralf Moss Laetril maddəsi barəsində yalan danışmaq istəməyib məxfi materialları Doktor Qriffinə verdi. Bu məxfi materiallarda ərik tumundakı maddənin xərçəng hüceyrələrini məhv etməsi barədə material yer alırdı. Bu metodla müalicə zamanı sadəcə bir şərt var – əsla şəkər qəbul etmək olmaz.\nƏməkdar artistdən ailəsini öldürənə dəstək - “Məcbur olub…” - VİDEO\nQoltuq altınıza diş məcunu sürtün - Bu problemdən xilas olun\nXüsusi karantin rejimi 20 iyuldan sonra da uzadılır? - AÇIQLAMA 2154 dəfə oxunub\nAzərbaycanda karantin rejimi 60 günədək uzadılacaq? - RƏSMİ 1962 dəfə oxunub\nMəktəb seçiminə başlanılıb 1960 dəfə oxunub\nİyulun 20-dən sonra karantin rejimi yumşaldıla bilər - AÇIQLAMA 1803 dəfə oxunub\n"Azərbaycanın IV Sənaye İnqilabındakı potensialı kifayət qədər genişdir" - Emin Əliyev 1627 dəfə oxunub


Biləsuvarın tarixi abidələrini, Mahmudçala ovçuluq təssərrüfatını və Salyan rayonu Şirvan Milli Parkını tanıyaq\nBiləsuvar rayonu üzrə turizm marşrutunun\nİ. Ümum müddəalar\n1.1. Marşrutun adı və növü: “Biləsuvarın tarixi abidələrini, Mahmudçala ovçuluq təssərrüfatını və Salyan rayonu Şirvan Milli Parkını tanıyaq”.\n1.2. Kim üçün nəzərdə tutulub: tarix-və mədəniyyət abidəlri ilə maraqlananlar, balıqçılıqla maraqlananlar, təbiətlə və nadir heyvan və quşlarla maraqlanan turistlər üçün.\n1.3. Qrupun optimal sayı (nəfər): minimum 4 nəfər maksimum 26 nəfər.\n1.5. Marşrutun məsafəsi (km.): Bakı-Biləsuvar 180 km.\n1.6. Marşrutun çətinlik dərəcəsi (İ-İV): İ\n1.7.Marşrutun mövsümü: (yanvar, fevral, mart, aprel, may, sentyabr, oktyabr, noyabr, dekabr).\n1.9. Marşrut üzrə hərəkət üsulu (maşın, piyada, atla, qayıqla, velosiped və s.).\nBakıdan Biləsuvara avtobus və avtomobillə yola düşmə. Biləsuvar rayonun girişində qarşılanma və oteldə yerləşdirmə.Biləsuvar rayonunda yerləşən tarix və mədəniyyət abidələri və görməli yerlərlə tanışlıq (Heydər Əliyev Mərkəzi, Rövşən Bədirov adına Dövlət Rəsm Qalereyası, Tarix-diyarşünaslıq muzeyi)\nYerli mətbəx nümünələri (əsasən quzu və hind quşu ətindən təamlar) ilə tanışlıq və nahar (gunorta yeməyi). Biləsuvar ilə tanışlığın davamı (“Şəhriyar Şəhəri” memarlıq abidəsi ilə tanışlıq).\nİkinci gün Biləsuvar ərazisində yerləşən arxioloji abidələrlə (Çöl Ağdam şəhərciyi" və "İçəri Ağdam yaşayış ərazisi" ) tanişlıq. Nahar fasiləsi. Nahardan sonra Mahmudçala gölündə quş ovuna getmək. Tüfənglər icazəli və öz adlarına olmalıdır. Hər kəs pozisiyalarda yerləşir və bələdçilər müşahidə edir. Qayıq və atlardan istifadə olunur. Ov macerası bitdikdən sonra otelə qayıdış.\nÜçüncü gün oteldə səhər yeməyi. Salyan rayonunda yerləşən Şirvan Milli Parkı ilə tanışlıq. Milli Parkın ərazində gəzinti turistləri ekoloji marifləndirmək. Milli Parkın ərazisində olan flora və fauna ilə tanışlıq. Günorta yeməyi ,Günün ikinci yarısı Bakıya yola düşmək.\n1.13. Əsas ekskursiya məntəqələri: (yerləşdiyi ərazini və ünvanı göstərməklə):Heydər Əliyev Mərkəzi – Biləsuvar şəh. Milli Qəhrəman M.İbrahimov küç, Tarix-diyarşünaslıq muzeyi – Biləsuvar şəh 8 mart küç, Dövlət rəsm qalereyası H.Əliyev küç, Şəhriyar Şəhəri Muğnkənd ərazisi, Mahmudçala Ovçuluq Təsərüffatı Ovçubərə kəndi, Şirvan Milli Parkı Salyan rayon ərazisi Bakı- Astara magistiralının yolun üstü\n1.16. Yaşayış məntəqələri və yol şəbəkələri də daxil olmaqla marşrut boyu əsas məntəqələr: Baki- Biləsuvar-Salyan-Bakı\nTədqiqatçı Sabir Nəsiroğlu "Sehrli diyarın sirri" adlı qısaldılmış tarixi monoqrafiyasında və "Həməşəradan gələn səslər" kitabında tarixi mənbələrə istinad edərək yazır ki, Muğanda xəzərlər, massagetlər və s. tayfalarla yanaşı bilyər və suvarlar da yaşamışdır. O, belə bir nəticəyə gəlir ki, Biləsuvar iki tayfanın – bilyər və suvarların cəmlənib düşmən qarşısında qəhrəmancasına vuruşduğu yer mənasını verir. Daha sonra müəllif qeyd edir ki, "Atlı əsgərlərin və çaparların keçid yeri" toponimi Biləsuvarın toponiminə uyğungəlir.Digər bir versiyaya görə isə ərazi öz adını "belə", "su", "var" sözlərinin birləşməsindən almışdır.Yerli əhali də bu versiyaya daha çox üstünlük verir.\nBiləsuvar rayonunun ərazisi Muğan düzünün cənub-qərb və cənub hissəsini tutur. Ərazisi şimaldan İmişli rayonu ilə 53 km, şimal-qərbdən Saatlı rayonu ilə 23 km, Sabirabad rayonu ilə 20 km, şərqdən Salyan rayonu ilə 23 km, Neftçala rayonu ilə 4 km, cənubdan Cəlilabad rayonu ilə 54 km, qərbdən isə İran İslam Republikası ilə 64 km məsafədə həmsərhəd olmaqla, ümumi sərhəd dairəsinin uzunluğu 241 km-dir. Biləsuvar beynəlxalq gömrük keçid məntəqəsi rayon ərazisində yerləşir. Rayonun ərazisi 1358 kvadrat kilometrdir. Tarixi araşdırmalar göstərir ki, Biləsuvar rayonunun ərazisindən keçən indiki Bolqar çayı kimi tanınan Biləsuvar çayı bir neçə adla adlandırılmışdır. İran ərazisində bu çayı – Şənbəçay, Adnabazarçay, Bəylər çayı, Şirinsu, Qələbə çayı və s. kimi adlandırmışlar. Amma rəsmi xəritələrdə bu çayın adı həmişə Bolqar çayı kimi göstərilir.\nÜmumi ərazi, [kv.km]1358.00\nRayon ərazisindən keçən Bolqarçay mənbəyini İran İslam Respublikasından götürməklə, mənsəbi Mahmudçalada bitir. Mənbəyinin Araz çayından götürən uzunluğu 101 km olan Əzizbəyov adına kanal rayon əhalisinin içməli suya olan təlabatını ödəməklə yanaşı, əkinlərin suvarılması üçün yeganə mənbədir. Rayonun qərb hissəsində şabaladı və açıq şabalıdı torpaqlar olmaqla, müəyyən hissəsi qeyri şorəkət və az miqdarda şorakət torpaqlardır.Bitki örtüyündə çöl formasiyası geniş yer tutur.Quru çöl bitkiləri (şahsöyüdü, yolğun və s.), kollar vardır. Rayonun çöl düzündə Mahmudçala ovalığı yerləşir.\nBiləsuvar rayonu əsasən kənd təsərrüfatı rayonudur. Rayonda əkinçilik, heyvandarlıq və quşçuluq geniş inkişaf etmişdir. 2010-cu ildə rayonda 41.314 ton taxıl istehsal olunmuşdur. Bunun 22.858 tonu buğda, 18.454 tonu isə arpa məhsuludur. Rayon üzrə orta məhsuldarlıq 15 sentner olmuşdur. Məhsuldarlığın az olmasının səbəbi aramsız yağan yağışlar olmuşdur. Pambıqçılığın inkişaf etdirilməsində müəyyən işlər görülmüşdür. İl ərzində 4750 hektar pambıq əkin sahəsindən 5.677 ton xam pambıq istehsal edilmişdir. Rayon üzrə orta məhsuldarlıq 12 sentner olmuşdur. Heyvandarlıq sahəsində iri buynuzlu mal qaranın sayı 39.081 baş, xırda buynuzlu mal qaranın sayı isə 134.524 baş olmuşdur. 2010-cu ildə 2.851 ton ət, 23.573 ton süd, 270 ton yun və 9.905 min ədəd yumurta istehsal edilmişdir.\nRayon mərkəzi Biləsuvar şəhərində və Xırmandalı kəndində 1941-1945-ci illərdə İkinci Dünya adına İdman və Sağlmlıq Kompleksi ərazisində Qarabağ uğrunda həlak olmuş şəhidlərə və 20 Yanvar şəhidlərinə xatirə kompleksi və Dərvişli kəndində 20 Yanvar şəhidlərinə xatirə kompleksi abidələri ucaldılmışdır.\nBiləsuvar rayonu ərazisindəki Mahmudçala gölünün faunasını zənginləşdirən flaminqolar vaxtından əvvəl gölə miqrasiya ediblər.\nFlaminqolar Ələt-Astara magistral yolunun kənarında yerləşən gölün mənzərəsinə əlavə rəng qatıb. Yoldan keçənlər bu mənzərəni görüb ayaq saxlayır, təbiət gözəlliyini seyr edirlər.\nQeyd edək ki, ölkəmizdə qızılqaz kimi tanınan flaminqolar "Qırmızı kitab"a düşüb. Afrikadan tutmuş, Orta Şərq, Qafqaz, Avropanın Aralıq dənizi sahillərində yayılıblar.\nAzərbaycanda 2011-ci ilin «Turizm ili» elan edilməsi ilə bağlı Şirvan Milli Parkı və Mahmudçala gölü ərazilərində quşları müşahidə etmə (Bird Watching) turizm növü üzrə xüsusi marşrut təşkil olunub.\nMədəniyyət və Turizm Nazirliyinin turizm şöbəsindən APA-ya verilən məlumata görə, bu marşrutla təşkil olunan ilk səfərdə Nazirlik nümayəndəsi, Azərbaycan Ornitoloji Cəmiyyətinin əməkdaşları, turizm şirkətlərinin əməkdaşları iştirak ediblər. Ekskursiya Azərbaycan Ornitoloji Cəmiyyətinin sədri E.Sultanov tərəfindən aparılıb və turizm şirkətlərinin nümayəndələrinin böyük marağına səbəb olub. İnfoturun keçirilməsində əsas məqsəd yerli turizm şirkətlərinin ölkəmizdə bu turizm növünün potensialı haqqında geniş məlumat əldə etməsidir. Eyni zamanda, layihənin həyata keçirilməsi nəticəsində iştirakçılar Şirvan Milli Parkı və Mahmudçala gölü ərazilərində quşları müşahidə etmə (Bird Watching) potensialı haqqında ətraflı məlumat və belə turların təqdimatı üzrə lazımi vərdişlər əldə ediblər.\nİnfotur layihəsi çərçivəsində iki müxtəlif (Bird Watching) quşların müşahidəsi üzrə marşrutun texniki pasportu hazırlanaraq turizm şirkətlərinə təqdim ediləcək. Bu da turizm şirkətlərinə yeni növ turizm məhsulunu beynəlxalq və yerli bazara çıxarmaq imkanı yaradacaq.\nŞirvan Milli Parkı haqqında məlumat\nHəşərat yeyənlər dəstəsindən ağdöş və qulaqlı kirpilər, quldenştedt qonurdişi; Yarasalar dəstəsindən itiqulaq, bığlı, cırtdan və Küli şəbpərələri, kiçik və böyük nalburunlar, ikirəng könlücə, dağ könlücəsi; Gəmiricilər dəstəsindən ictimai çöl siçanı, qara və boz siçovullar, qırmızıquyruq qum siçanı, kiçik və Kiçik Asiya ərəbdovşanları; Dovşankimilərdən boz dovşan; Yırtıcılardan canavar, çaqqal, tülkü, gəlincik, safsar, porsuq, qamışlıq pişiyi, çöl pişiyi; Kürəkayaqlılardan xəzər suitisi; Cütdırnaqlılardan çöl donuzu və ceyran Milli Parkda məməlilər faunasının özəyini təşkil edir. Bu növlərdən ceyran, safsar və çöl pişiyi respublikamızın “Qırmızı Kitab”ına daxil edilmişdir. Xəzər suitisi, ceyran və safsar “Beynəlxalq Təbiəti Mühafizə Cəmiyyətinin Siyahısı”nda müxtəlif statusla qorunan növlər elan edilmişdir. Bütün yarasa növləri “Avropa Yarasalarının Qorunması üzrə Razılaşma”ya (EUROBATS) əsasən mühafizə olunurlar.


Fransada növbəti terror aktı: ölənləri sayı 84 nəfərə çatdı – FOTO | 1news.az | Xəbərlər\nFransada növbəti terror aktı: ölənləri sayı 84 nəfərə çatdı – FOTO\n10:24 - 15 / 07 / 2016\n1news.az-ın “Frans Press”ə istinadən verdiyi xəbərə görə, bu barədə yerli hakimiyyət orqanları məlumat verib.\nMəlumata əsasən, naməlum şəxslər yük avtomobilini küçədə bayram şənliyi ilə əlaqədar gəzişən insanların üzərinə sürüb. Avtomobil yüksək sürətlə hərəkət edərək qarşısına çıxan insanları əzib.\nAz sonra terrorçular və polis arasında atışma olub. Yük avtomobilini insanların üzərinə sürən sürücü polis tərəfindən güllələnib.\nMəlumata görə, yük maşınının kütləyə çırpılması nəticəsində ölənlərin sayı 84 nəfərə çatıb. 18 nəfərin vəziyyəti ağır olaraq qiymətləndirilir. 50-yə yaxın insan isə müxtəlif dərəcəli xəsarətlər alıblar. Daha 120 insan kömək üçün psixoloqlara və xilasedicilərə müraciət edib.\nDaily Mail-in məlumatına əsasən, hadisəyə görə məsuliyyəti İŞİD qruplaşması öz üzərinə götürüb. Hadisə törədənin Tunis əsilli Fransa vətəndaşı olduğu məlumatı verilir. Yük maşınında silah-sursat aşkar olunub.\nBaydendən Çinə Tayvan XƏBƏRDARLIĞI


Gənclərin İnkişaf və Karyera Mərkəzinin təşkilatçılığı ilə “Milli Gənclik Forumu” keçirilib – Azərbaycan Respublikasının Gənclər Fondu\n1 iyun 2019-cu il tarixində Gənclərin İnkişaf və Karyera Mərkəzinin təşkilatçılığı ilə Milli Gənclik Forumu keçirilib. Tədbirdə Gənclərin İnkişaf və Karyera Mərkəzinin baş meneceri Fəxri Məmmədli çıxış edərək Mərkəzin fəaliyyət istiqamətlərini, 3 ay ərzində həyata keçirilən tədbir və layihələri, gələcək planları qonaqların diqqətinə çatdırmışdır. F.Məmmədli qeyd edib ki, əsası GİKM tərəfindən qoyulan Milli Gənclik forumunun hər il keçirilməsi nəzərdə tutulur və layihənin əsas məqsədi gəncləri motivasiya etmək, iştirakçılar arasında şəbəkələşmə formalaşdırmaq, yeni əlaqələr qurmalarında dəstək olmaqdan ibarətdir.\nForum 5 fərqli sferanın və fərqli yaş kateqoriyasından olan mütəxəssislərin spikerliyi ilə baş tutmuşdur. “Qadınların İştirakçılığı Proqramı”-nın layihə mütəxəssisi Zümrüd Cəlilova “Gender Bərabərliyi” mövzusunda , “Technovate İnkubasiya Mərkəzi”-nin sahibi Fərid İsmayılzadə və SABAH qruplarının əməliyyat direktoru Əsmər Abdullayeva isə peşəkar mühitdə karyera qurmaq imkanları barədə iştirakçılara ətraflı məlumat vermişdir. Fizika üzrə fəlsəfə doktoru Sakin Cabarov uğura gedən yolda elmin, təhsilin böyük əhəmiyyətindən bəhs etmiş, jurnalist, tədqiqatçı və politoloq Elçin Alıoğlu isə gənclərlə çox səmimi ünsiyyət qurub, öz uğurlu həyat hekayəsinin maraqlı məqamlarını bölüşmüşdür. Tədbirdə müxtəlif QHT, özəl şirkət rəhbərləri, ictimai fəaliyyətlə məşğul olan gənclər iştirak etmişlər


İyunun 23-də Azərbaycanda gözlənilən hava şəraiti açıqlanıb. Ekologiya və Təbii Sərvətlər Nazirliyinin Milli Hidrometeorologiya Departamentindən Simsar.az - a verilən məlumata görə, Bakıda və Abşeron yarımadasında hava günəşli, səhər bəzi yerlərdə zəif duman olacaq. Mülayim şimal-qərb küləyi gündüz cənub-şərq küləyi ilə əvəz olunacaq.\nHavanın temperaturu gecə 20-25° isti, gündüz 31-35° isti, Bakıda gecə 23-25° isti, gündüz 33-35° isti təşkil edəcək. Atmosfer təzyiqi 758 mm civə sütunu təşkil edəcək. Nisbi rütubət gecə 60-65 %, gündüz 30-35% olacaq. Abşeron çimərliklərində gözlənilən hava şəraiti\nŞimal çimərliklərində: (Sumqayıt, Novxanı, Pirşağı, Nardaran, Bilgəh, Zaqulba) Mülayim şimal-qərb küləyi gündüz cənub-şərq küləyi ilə əvəz olunacaq.\nDəniz suyunun temperaturu 22-23° isti təşkil edəcək. Cənub çimərliklərində: (Türkan, Hövsan, Sahil, Şıx) Mülayim şimal-qərb küləyi gündüz cənub-şərq küləyi ilə əvəz olunacaq. Dəniz suyunun temperaturu 24-25° isti təşkil edəcək.\n22 İyun, 2019 12:34 ⁄ Baxılıb: 217 ⁄ Çap


27 İyun 2017 21:54\nMilli.Az immunitet.az-a istinadən bildirir ki, adları çəkilənləri eyni tərkibli maddə halına gələnə kimi qarışdırın. Əldə olunan qarışımı soyuducuya qoyun. Yatmazdan əvvəl qarışımı göbələk xəstəliyi olan dırnağa sürtün və üstünə polietilen paket keçirib corab geyinin. Bu müalicəni 5 gün etdikdə göbələk xəstəliyi sağalır, xəstə dırnağın əvəzinə təzə, sağlam dırnaq çıxır.\nGürcüstanda 28 yaşlı qadın "Sibir xorası" xəstəliyindən ölüb\n8 Noyabr 2017 21:54\nBarmaq göbələyini bir həftəyə sağaldır\n7 Avqust 2017 11:22\nAyaq göbələyindən bu üsulla xilas olun\n5 İyul 2017 17:22\nÇörək yeyərkən diqqətli olun\n25 May 2017 22:54\n20 May 2017 21:04


Fransız tədqiqatçı Hitlerin çənə sümüyünü tədqiq edib » INFORM.az - Information Portal\nINFORM.az » Araşdırma » Fransız tədqiqatçı Hitlerin çənə sümüyünü tədqiq edib\n21.05.2018 / 12:41\nFransız tədqiqatçı Hitlerin çənə sümüyünü tədqiq edib\nFransız tədqiqatçılar Adolf Hitlerin 30 aprel 1945-ci ildə özünü öldürdüyünü təsdiqləyib.\nİnform.az modern.az-a istinadən xəbər verir ki, Rusiyanın Dövlət Arxivindəki qalıqları araşdıran tədqiqatçılar mövcud dəlillərin bu fərziyyəyə təmamilə uyğun gəldiyini bildiriblər.\nRusiyanın paytaxtı Moskva şəhərində 2000-ci ildə nümayiş etdirilən çənə sümüyünü incələyən tədqiqatçılar belə bir fərziyyə irəli sürmüşdülər ki, nasist Almaniyasının lideri Adolf Hitler Berlin tutulmamışdan bir gün əvvəl, yəni 30 aprel tarixində özünü güllə ilə vuraraq intihar edib. Qalıqlar o zaman da araşdırılmış, ancaq ondan hər hansı bir hissə götürülməsinə icazə verilməmişdi.Bu dəfə tədqiqatçıların qalıqlardan istifadə etməsinə imkan verilib.\nAraşdırma zamanı dişlərin Hitlerə məxsus olduğu sübut olunub. Dişlərdə barut izinə rast gəlinməyib. Beləliklə, Ancaq dişlərin üstündə sianid turşusundan istifadəetdiyinə dair qalıqlar tapılıb. Bundan sonra tədqiqatçılar Hitlerin kəllə sümüyünü də tədqiqata cəlb ediblər. Kəllə sümüyünün sol tərəfində bir güllənin izi aşkar olunub.\nTədqiqatçılar Hitlerin həyat yoldaşı Eva Braun ilə birlikdə intihar etdiyini bildiriblər. Hitlerin cəsədinin alman zabitləri tərəfindən yandırıldığı, diş və kəllə sümüyünün isə ruslar tərəfindən ələ keçirilib Moskvaya aparıldığı iddia olunur.\nQeyd edək ki, ölümündən sonra Hitlerin qaçdığına və hələ də həyatdaolduğuna dair bəzi fərziyyələr irəli sürülürdü. Fransız tədqiqatçılar araşdırma apardıqdan sonra Hitleriin necə və hansı tarixdə öldüyünü hər cür sübut etməyi bacarıblar.\nFilipin prezidenti özünü Hitlerlə müqayisə etdi\n30 sentyabr / 11:10\n14 noyabr / 05:33\n07 sentyabr / 19:27\nDənizlərdə həyat yox ola bilər\n24 avqust / 10:42\nQarışqalar qohumlarını qoxu vasitəsilə tanıyırlar\n21 avqust / 12:01


“Sabah” yazarı Emre Aközün yanıldıcı təkamül yazıları\n« “Sabah” qəzeti əsassız xəbərlərlə təkamül təbliğatı etməkdən imtina etmir\nCBT-də “Dişilər təkamülün qabaqcılıdır” yanılması »\n“Sabah” qəzeti köşə yazarı Emre Aköz, 6 avqust və 10 avqust tarixli yazılarını təkamül nəzəriyyəsinə ayırdı. Emre Aköz, “mədəniyyət səviyyəsi yüksək insanların belə nəzəriyyəni səhv anladıqlarını və özünün bəzi səhv anlamaları aradan qaldırmaq üzrə ortaya çıxdığını” yazırdı. Halbuki, özü də əhəmiyyətli səhv anlamalara qapılmış vəziyyətdə idi.\nHörmətli Aközün 6 avqust 2003-cü il tarixli yazısı “Qadınlar təkamül keçirdimi?” başlığını daşıyırdı. Aköz dost söhbətlərində qulağına gələn bəzi təkamülçü yanılmalara toxunur, bunlara dair bəzi şərhlər gətirirdi. Verdiyi nümunələr 1960-cı illərdən bu yana qadınların bədənlərinin ortalama 36-dan 40-a çıxmasıyla, yuxu əsnasında yataqdan düşər kimi olub oyanmaqla əlaqədar idi. Aköz bu nümunələrdə biri köşə yazıçısı, digəri isə Boğaziçi universitetindən məzun “ağıllı, mədəni” şəxslər olan iki yoldaşının səhvlərini düzəldirdi.\nBir köşə yazarı qadınların bədənindəki fiziki dəyişikliyə baxaraq qadınların “təkamül keçirdiyini”; yoldaşı da yuxu sırasındakı ani oyanışların “vəhşi heyvanlardan qorunmaq üçün yüksək yerlərdə yatan atalarımızdan qalan refleks olduğunu” izah etmişdi. Hörmətli Aköz də bu nəticələrin elmin qanunlarına zidd olduğunu yazır, həyat boyunca qazanılmış xüsusiyyətlərin genetik dəyişikliyə əsaslanmadıqca təlqin edilməyəcəyini vurğuladı.\nAköz qısa yazısında hər iki inancın heç bir şəkildə elmi dayağı olmayan xurafatlar olduğunu müvəffəqiyyətli şəkildə ortaya qoyurdu. Ancaq bir mərhələ sonrasında yazarın yanılmaları ortaya çıxırdı.\nAközün 10 avqust 2003-cü il tarixli yazısı “Təbiətlə kor görüş” başlığını daşıyırdı. Yazının giriş cümlələrindən, Aközün, ilk yazısını “mövzunu işıqlandırma” baxımından kafi olmadığı aydın olurdu:\n“Bu yaxınlarda burada “təkamül”dən danışdıq. Ancaq həm bəzi oxuculardan gələn mesajlar, həm də yoldaşlarla etdiyimiz danışıqlar; universitet məzunu, ağıllı, ümumi mədəniyyət sahibi şəxslərin də mövzunu qavramaqda çətinlik çəkdiyini göstərdi. O halda sadə bir şəkildə mövzuya toxunaq”\nAncaq irəliləyən sətirlərdə mövzunu işıqlandırma niyyətində olan Aköz müxtəlif yanılmalar ortaya qoyurdu. Çünki Aközün verdiyi nümunə, komplekslik artımıyla əlaqədar deyildi. Aközün nümunəsini araşdırmağa başlamazdan əvvəl, canlılardakı kompleksliyi təyin etmək və buna təkamül nəzəriyyəsinin gətirməyə çalışdığı şərhləri ələ almaq faydalı olacaq.\nKompleksliyin tərifi və təkamül nəzəriyyəsi:\nOrqanizmlərdə yüksək səviyyədə komplekslik görülər. Çağımızdakı elmi tapıntılar, mövcud məlumatlarımızın canlılardakı kompleksliyi gerçək mənada qavramada çox məhdud olduğunu ortaya qoymaqdadır. Bu kompleksliyi anlamaq, canlılığın necə ortaya çıxmış ola biləcəyini qiymətləndirmədə son dərəcə kritik əhəmiyyət daşıyar. Kompleks sistem belə təyin olunar:\n“Kompleks bir sistem, bir-biriylə əlaqə halında olan çox sayda sadə parçadan meydana gəlir və ətrafıyla xəbərdarlıq içində olub, bunun nəticəsində iç quruluşunu tənzimləmə qabiliyyətinə malikdir. Kompleks bir sistemin xarakteristik xüsusiyyəti, özünü meydana gətirən parçalar arasında, xüsusi vəziyyətlərdə uyğun, kompleks və zəngin xüsusiyyətli davranışlar ortaya çıxara bilən və xətti olmayan əlaqələr ortaya qoymasıdır. Bu davranışlar tək alt sistemlərə aid edilə bilməz və daha çox kollektiv təsir göstərərlər: Bir başqa deyişlə hamısının, parçaların cəmindən daha çoxunu ifadə etdiyi aydın olmaqdadır.” 1\nCanlılardakı komplekslik təkamül nəzəriyyəsi üçün böyük doqmadır. Bilindiyi kimi bu nəzəriyyə, sadə hüceyrə ilə məhdud həyatın zamanla daha kompleks strukturlar qazanaraq günümüzdəki növlərə çevrildiyini fərz edər. Buna görə qol, ayaq, mədə, ürək, beyin kimi kompleks orqanlar və sinir sistemi, həzm sistemi, tənəffüs sistemi kimi sistemlərin hamısı mərhələli müddətdə ortaya çıxmış olmalıdır. Bu xəyali müddətdə “daha əvvəl bənzəri görülməmişdir” saysız bioloji quruluş, növlərin DNT-sinə yeni genetik məlumatların əlavə olunmasıyla ortaya çıxmış qəbul edilir.\nTəkamül nəzəriyyəsini müdafiə edən birinin, mütləq olaraq, canlıların DNT-sinə yeni genetik məlumat əlavə edən təbii mexanizmin varlığını da ortaya qoyması lazımdır. Halbuki bir orqanizmin, əvvəldən sahib olmadığı yeni genetik məlumatlar qazandığı və komplekslikdə artım görüldüyü BİR TƏK NÜMUNƏ YOXDUR.\nDarvinizmin 20-ci əsrdəki ən təsirli müdafiəçilərindən biri və Harvard universiteti zooloqu olan Ernst Mayr bu gerçəyi belə etiraf edər:\n“Mərhələlər nəticəsi təkamüllü yeniliyin ortaya çıxdığına dair açıq bir dəlil yoxdur”2\nİndi Aközün nümunəsinə keçə bilər və bunun niyə təkamül nəzəriyyəsinə dəlil olmadığını göstərə bilərik.\nHörmətli Aközün komplekslikdə azalmanı təkamül zənn etmə yanılması\nEmre Aköz, “təkamül məlumatları”na mutasiyayla başlamaqdadır. Mutasiyanın “səbəbi tam bilinməyən dəyişiklik və sıçrayış” olaraq təyin etməkdədir. Halbuki, bu təyinlərin ikisi də səhvdir. Mutasiyanın, radiasiya və ya zəhərli kimyəvilər kimi xarici təsirlərlə ya da DNT köçürülməsi əsnasındakı səhvlərlə ortaya çıxdığı bilinməkdədir. Daha da əhəmiyyətlisi Aköz mutasiyanı bir “sıçrayış” olaraq təyin etməklə oxucuda mutasiyanın genetik məlumatda sıçramağa və təkamülə gətirib çıxaracağı kimi təəssürat buraxmaqdadır. Halbuki, bilinən minlərlə mutasiya genetik məlumatda daim azalma ortaya qoyar, onu inkişaf etdirməz.\nAköz, daha sonra mutasiyaya məruz qalmış insanın gözlərini itirə biləcəyini, indiki vaxtda möhtac insanların kömək aldığını və bu insanın həyatda qalması vəziyyətində gözləri görməyən bir insan soyunun ortaya çıxacağını izah etməkdədir. Aközün burada gözdən qaçırdığı əhəmiyyətli nöqtə, göz itkisinin genetik məlumatda artımla deyil, “itkin”lə əlaqədar olduğudur. Verdiyi nümunə komplekslikdə bir artım ortaya qoymadığı üçün (belə bir nümunə yoxdur) yeni orqanların, sistemlərin və nəhayət növlərin ortaya çıxa biləcəyini irəli sürən təkamül nəzəriyyəsiylə əlaqədar deyil. Təkamül nəzəriyyəsi yoxuş yuxarı genetik dəyişmə tələb edərkən, Aköz yoxuş aşağı genetik dəyişmədən danışmaqdadır.\nBir bənzətmə edəcək olsaq Hörmətli Aközün kompüteri yerə düşə bilər və bəzi hissələri qırılıb qopa bilər. Ancaq bu qəza kompüteri daha funksional hala gətirməz, onu pozar.\nGözləri itmiş bir insan soyunun ortaya çıxışını “təkamül” olaraq xarakterizə etmək, yerə düşən bu kompüterin bənzər qəzalarla uzun zaman içində daha sürətli və daha çox funksiyaya sahib bir kompüterə çevrilə biləcəyini müdafiə etmək kimidir. Hər ikisi də əsassızdır.\nHörmətli Aközün “Qoruma altında təkamül” səhvi\nHörmətli Aköz gözləri görməyən insan soyunu guya “təkamülləşdirərkən” “necə olur ki, indiki vaxtda kor insanlar kömək ala bilir, buna görə bu soy davam edə bilər” şəklində bir yanaşma ortaya qoymaqdadır. Aközün bu ifadəsi öz içində tutarlı ola bilər, ancaq bunun təkamülə nümunə verərkən istifadə edilməsi əsassızdır.\nBelə ki, Aköz təbiətdə milyonlarla illik müddətdə təkamül olduğu iddiasına nümunə olaraq, baxım altına alınmış xəstə insanı göstərməkdədir. Halbuki, təbiətdə xəstə fərdləri baxım altına alaraq təkamülləşdirən bir mexanizm yoxdur.\nMəsələn, təkamül nəzəriyyəsinin quşlarla əlaqədar ssenarisinə görə bütün quşlar sürünənlərdən təkamülləşmişdir. Bu iddia tək bir elmi dayaqdan məhrumdur, ancaq nəzəri baxımdan da qüsurludur. Bunu qısaca belə izah edə bilərik:\nBu xəyali inkişaf müddətində canlılar yarım qanad daşıyacaq və mütləq olaraq normal hərəkətləri də kəsilməyə məruz qalacaq. Havada uça bilmədikləri kimi quruda normal hərəkət də edə bilməyəcəklər. Şübhəsiz, bu canlılar ovçulardan qorunma, bəslənmə, cütləşmə kimi kritik həyati fəaliyyətlər baxımından həyati çətinliklər çəkəcəkdir. Ancaq açıqdır ki, bu canlılar, kor insanların baxıma alındığı xəstəxanalardan ya da onlara təmin edilən asanlıqlardan məhrum olacaq.\nGörəsən, hörmətli Aköz yarım qanadlı canlılar üçün necə bir qoruma təklif etməkdədir? Əlbəttə, hörmətli Aközün bu suala verə biləcəyi məntiqli cavabı ola bilməz. Təbiətdə sürünənlərə mərhələlərlə qanad əlavə edə biləcək və bir tərəfdən də ətrafda onu bu yarım qanadların irəlidə faydalı olduğunu hesablayaraq qoruyacaq mexanizm yoxdur. Əgər Aköz təkamül nəzəriyyəsinə, yazılarında əks etdirdiyi kimi “elmi” dünyagörüşü qazandırmaq istəyirsə, mövzunu tutarlı nümunələrlə qiymətləndirməlidir, əks halda bu nümunədə görüldüyü kimi yanılacaq.\nEmre Aközün üstünlüyü təkamülə dəlil kimi göstərmə səhvi\nHörmətli Aköz sözü nəhayət insanın mənşəyinə gətirməkdə və “insanoğlu da belə milyonlarla illik təkamülün nəticəsində ortaya çıxdı” deməkdədir.\nBurada hörmətli Aközə xatırlatmaq istəyirik. Özü yazısının sonuna qeyd düşərək bir mövzunu xüsusilə vurğulamaqdadır:\n“Buradakı məqsədimiz müdafiə etmək deyil, onun nə cür bir şey olduğunu ortaya qoymaqdır”\nYaxşı. Amma elmi dayaqdan məhrum xəyali bir iddianı köçürərkən dili keçmiş zaman kimi istifadə etmək, bu məqsədin səhv başa düşülməsinə səbəb ola bilər. Belə ki, müdafiə etmək istəmədiyini ifadə etdiyi bir nəzəriyyəni əslində kor-koranə dəstəkləyirmiş təəssüratı verə bilər. Buna görə Hörmətli Aközün bundan sonrakı yazılarında “Təkamül nəzəriyyəsinin fərziyyəsinə görə….” qəlibindən istifadə etməsi, açıqladığı məqsəd baxımından daha doğru olar qənaətindəyik.\nEmre Aköz insanın milyonlarla il sonunda ortaya çıxdığı iddiasını təlqin etdikdən sonra insanın əhəmiyyətli üstünlüyə sahib olduğunu vurğulamaqdadır. Aköz, insanın mədəniyyət qazanma qabiliyyətinə sahib və bu mədəniyyəti dili sayəsində sonrakı qurşaqlara köçürə bilən bir varlıq olaraq ifadə etməkdədir.\nHörmətli Aköz bu vəziyyəti bioloji təkamüllə necə əlaqələndirməkdədir, görəsən? Üstünlüyü təyin etmək, mənşəyi göstərməz. Məsələn, insanın əllərindən təsirli şəkildə istifadə edə bilmə üstünlüyü vardır, amma bunu söyləmək əllərin təkamüllə ortaya çıxdığını göstərməz.\nHörmətli Aközün gen mühəndisliyini təkamüllə uyğunlaşdırma yanılması\nEmre Aköz yazısının sonunda yanıldıcı təkamül təbliğatlarından təsirləndiyini göstərən bir nümunə verməkdədir. Genlərə müdaxilə nəticəsində, irəlidə bir gün, yazısında nümunə verdiyi, mutasiyayla gözünü itirən insanın müalicə edilərək təkrar görmə qabiliyyətinə qovuşdurula biləcəyini yazmaqdadır. Sonrakı sətirlərdə bunları ifadə etməkdədir:\n“Təbii ki, bu vaxt başqa müdaxilələr də edilə bilər. Məsələn, yeni elm və yeni texnologiya dörd qollu insanlar da çıxara bilər. Halbuki belə bir şey köhnədən ancaq genlərdəki şüursuz, özbaşına sıçramalarla [!] olurdu”\nBurada Emre Aköz, keçmişdə sıçramalarla dəyişikliklər yaşanmış da bunlar elmi olaraq təyin olunub kataloqlanmış kimi ifadə istifadə edir. Özünə ədəbiyyatda belə tək bir nümunə olmadığını xatırladırıq. Həm də bu kimi qəti ifadələrdən qaçsa, dəlil tələb ediləcək bir vəziyyətin özünü salacağı çətinliklərin indidən qarşısını almış olacaq.\nBu xəyali (təkamüllü) sıçramaların indiki vaxtda gen mühəndisliyiylə mümkün olacağını müdafiə etmək də tutarlı deyil. Təkamül nəzəriyyəsi şüursuz, məqsədsiz, kor təbiət hadisələrinə əsaslandığı halda gen mühəndisliyi şüurlu, məqsədli və hazırlanmış bir müddətdir. Mövzularında mütəxəssis elm adamları güc (pul), imkan (laboratoriya və s.) və məlumatdan istifadə edərək müəyyən bir məqsəd istiqamətində və şüurlu olaraq genləri dəyişməkdədirlər. Bu cür təcrübələr həyatın təməlində təsadüfi və məqsədsiz təbiət hadisələri olduğunu müdafiə edən təkamül nəzəriyyəsini deyil, həyatın kompleks olduğunu və ancaq şüurlu dizaynerin müəyyən məqsədə istiqamətli müdaxiləsi nəticəsində ortaya çıxacağını müdafiə edən şüurlu dizaynı sübut edir ki, bu da bütün canlıları Allahın yaratmasıdır.\nBir inşaat firması tərəfindən tikilən göydələnin, təbii müddətlərlə bir göydələn yaranacağı inancına dayaq təmin etməyəcəyi kimi.\nAydın olan odur ki, “təkamülü qavramaqda çətinlik çəkən universitet məzunu, ağıllı, ümumi mədəniyyət sahibi” şəxslərin içində Hörmətli Emre Aközün özü də var. Özünə bundan sonrakı təkamül mövzusunda şahid olduğu təkamül yanılmalarını yuxarıda verdiyimiz dünyagörüşüylə qiymətləndirməsini tövsiyə edirik. Beləliklə, həm özünü, həm də başqalarını doğru məlumatlandırmış olacaq. Əgər diləsə, təkamüllə əlaqədar maraqlandığı mövzularda ona kömək ola bilər və elmi tapıntıların niyə təkamül yerinə yaradılışı göstərdiyini məmnuniyyətlə izah edərik. Nəticədə həm saytımızın, həm də özünün məqsədi eynidir: Təkamül nəzəriyyəsi haqqında insanları “doğru məlumatlandırmaq”…\n2) Mayr E., 1988, səh. 529-530


Ağstafada minaatan mərmiləri tapılıb - İki sahil\n06 avqust 2020 11:34 Bütün xəbərlər Haqqımızda Əlaqə\n13 yanvar 2020 19:36\nAğstafada minaatan mərmiləri tapılıb\nAğstafada 2 ədəd təlim məqsədli 60 mm-lik minaatan mərmisi (40 M13 İN) aşkar olunub.\nBu gün saat 14:57-də Dövlət Sərhəd Xidmətindən Agentliyə Ağstafa rayonu, Ağgöl kəndi ərazisində 2 ədəd minaatan mərmisinin tapılması barədə məlumat daxil olub.\nAgentliyin mütəxəssisləri və Dövlət Sərhəd Xidmətinin əməkdaşları tərəfindən birlikdə yuxarıda adı qeyd olunmuş ərazidə otlaq sahəsinə baxış keçirilib. Təhlükəsizliyi təmin etmək məqsədilə ərazi sərhədçilər tərəfindən mühasirəyə alınıb. Agentliyin mütəxəssisləri tərəfindən aparılan təcili təxirəsalınmaz əməliyyat-axtarış tədbirləri nəticəsində 2 ədəd təlim məqsədli 60 mm-lik minaatan mərmisi (40 M13 İN) aşkar olunub, ətrafında 200 kv.m əraziyə yerüstü baxış zamanı əlavə olaraq 2 ədəd də təlim məqsədli 60 mm-lik minaatan mərmisi (40 M13 İN) aşkar olunmuş, götürülərək Agentliyin mərkəzi məhvetmə ərazisinə daşınıb.


Yeniyetmə həndbolçular yarışlarda iştirak ediblər - Handball.az\nYeniyetmə həndbolçular yarışlarda iştirak ediblər\nŞağan Olimpiya İdman Kompleksində 2006-2008-ci il təvəllüdlü oğlanlar arasında həndbol üzrə Azərbaycan birinciliyi və 2006-cı il təvəllüdlü və ondan kiçik yaşlı yeniyetmə qızlar arasında 28 may – Müstəqillik Gününə həsr olunmuş Bakı şəhər birinciliyinə start verilib.\nYarışın açılış mərasimində iştirak edən Azərbaycan Həndbol Federasiyasının əməkdaşları İsgəndər Əsgərov və Lyudmila Şubina komandaların sayının artmasının həndbolun inkişafından xəbər verdiyini vurğulayıb. Yaxın zamanda həndbol üzrə növbəti Azərbaycan çempionatının keçiriləcəyini də diqqətə çatdıran federasiya nümayəndələri iştirakçılara uğurlar arzulayıblar.\nYarışın ilk günündə qılzardan ibarət komandalar bir, oğlanlar isə iki dəfə meydana çıxmaqla, ümumilikdə üç oyun keçirilib. Açılış matçında “6 saylı İOEUGİM-1” komandası “6 saylı İOEUGİM-2” kollektivinə 10:7 hesabı ilə qalib gəlib.\nOğlanlar arasındakı ilk qarşılaşmada “Bakı 2” (6 saylı İOEUGİM) komandası “Gəncə” komandasını 20:19 hesabı ilə üstələyib. Günün son görüşündə “Mingəçevir” və “Bakı 3” komandaları üz-üzə gəliblər. Maraqlı mübarizə şəraitində keçən oyun “Mingəçevir” həndbolçularının 21:14 hesablı qələbəsi ilə yekunlaşıb.\nYarışlar iyunun 5-dək davam edəcək.\nYeniyetmələr arasında həndbol üzrə Azərbaycan birinciliyi keçiriləcək


oynadığını müəyyənləşdirməkdən ibarətdir. Qoyulan suala cavab tapmaq üçün təhsil ocaqlarında, işçilərin gənclər üstünlük etdiyi idarə və müəssisələrdə sorğu tədbirləri keçirilir.\nİlk iki sorğu İsmayıllı Dövlət Humanitar və Texnologiya Kollecində və şəhər 3 nömrəli məktəb-liseydə keçrilib. Mərkəzləşmiş Kitabxana Sistemi əməkdaşları tələbə və şagirdlərlə görüşdə onlarla mövzu ilə bağlı söhbət edərək fikirlərini öyrənmək üçün anket-sorğular paylayıblar.\nSorğu zamanı oxucular onlara lazım olan elm sahələri üzrə ədəbiyyatların çox olmasını, rayonumuzda müasir tələblərə cavab verən kitabxananın olması təkliflərini irəli sürüblər. Kitabxanaların, kitabın geniş təbliği məqsədi ilə bu kimi görüşlərin digər məktəblərdə, idarə və təkilatlarda da keçirilməsi nəzərdə tutulur.\nPrevious Fransada Azərbaycanı təmsil edib\nNext Ayağa qalxaq\n25 dəqiqə ago Ismayilli


Fövqəladə hallarda zərərçəkmiş əhalinin sağlamlığının qorunması mövzusunda təlim keçirilib - AZƏRTAC – Azərbaycan Dövlət İnformasiya Agentliyi\nFövqəladə hallarda vətəndaşların xilas edilməsində xidmət təşkilatlarında çalışanların bilik və bacarıqlarının təkmilləşdirilməsi prioritet məsələlərdən biridir. Goranboy Rayon Mərkəzi xəstəxanasında İctimai Səhiyyə və İslahatlar Mərkəzinin təşkilatçılığı ilə “Humanitar sahələrdə Reproduktiv Sağlamlıq üzrə Minimal İlkin Xidmətlər Paketinin əlaqələndirilməsi və həyata keçirilməsi üçün milli potensialın artırılması” layihəsi çərçivəsində baş tutan təlim bu məqsədə xidmət edib.\nNazirliyin mətbuat xidmətindən AZƏRTAC-a verilən məlumata görə, fövqəladə hallarda zərərçəkmiş əhali arasında xəstələnmə, əlillik, ölüm hallarının azaldılması istiqamətində həyata keçirilən layihənin əsas məqsədləri sırasına-cinsi zorakılığın qarşısının alınması və zərər çəkənlərə yardımın göstərilməsi, İİV-in ötürülməsinin azaldılması, ana və yeni doğulmuş uşaqlar arasında həddən artıq xəstələnmə və ölüm hallarının qarşısının alınması kimi məsələlər daxildir.\nİki gün davam edən təlimin ilk günündə tibb işçilərinin fövqəladə hallara hazırlığının yoxlanılması məqsədilə simulyasiya keçirilib və “zərərçəkmiş” hamilə qadınlara ilkin yardım göstərilib. İkinci gün göstərilən tibbi yardımlar müzakirə olunub, tibb işçilərinə müvafiq metodiki tövsiyələr verilib.\nAZERTAG.AZ :Fövqəladə hallarda zərərçəkmiş əhalinin sağlamlığının qorunması mövzusunda təlim keçirilib\nŞirvanda donorlar qanvermə aksiyasına qoşulublar\nZərdabda 53 donor qan verib\nİcbari Tibbi Sığortanın tətbiqi ilə səhiyyə sahəsində həyata keçiriləcək islahatlar müzakirə olunub\nGöygöl rayonunda qanvermə aksiyasında 70 donor iştirak edib


Azərbaycan derbisində yenə “sülh” » Football-plus.az\n26 apr 20:07idman\nAzərbaycan derbisində yenə “sülh”\nMəmmədyarov: “Teymura qarşı çox vaxt sərf etmirəm”\nŞəmkirdə mərhum şahmatçımız Vüqar Həşimovun xatirə turniri davam edir. Dünən 4-cü turun oyunları keçirildi. Bu tur Azərbaycan derbisi baş tutdu və gözlənilən nəticə qeydə alındı. Belə ki, Şəhriyar Məmmədyarovla (2772) Teymur Rəcəbov (2710) 24-cü gedişdə heç-heçəyə razılaşdı. Rodislav Voytaşek (Polşa, 2745) – Sergey Karyakin (Rusiya, 2783), Maykl Adams (İngiltərə, 2761) – Pavel Elyanov (Ukrayna, 2751) və Veselin Topalov (Bolqarıstan, 2741) – Uesli So (ABŞ, 2822) duellərində də qalib müəyyənləşmədi. Sabiq dünya çempionu Vladimir Kramnik (Rusiya, 2811) isə turnirdə ilk qələbəsini Pentala Harikrişna (Hindistan, 2755) üzərində qazandı.\nXal durumu: MƏMMƏDYAROV – 3, Topalov, Elyanov, Adams, Kramnik – 2,5, RƏCƏBOV, Karyakin, Voytaşek, So – 1,5, Harikrişna – 1.\nBu gün 5-ci turun görüşləri baş tutacaq: So – Kramnik, Karyakin – Topalov, Elyanov – Voytaşek, RƏCƏBOV – Adams, Harikrişna – MƏMMƏDYAROV.\nTeymur Rəcəbov: "Şəhriyarla bir-birimizi çox yaxşı tanıyırıq. Ümumiyyətlə, komanda yoldaşına qarşı mübarizə aparmaq asan deyil. Bu gün heç-heçə qaçılmaz oldu. Ümumilikdə 4 turu qiymətləndirmək çətindi. İlk turda məğlubiyyəti nəzərə almasaq, çıxışımı normal adlandırmaq olar. Daha yaxşı oyun nümayiş etdirmək istəyirəm. Qarşıdakı oyunlara hazırlaşacam. Turnirdə əsas partiyalar irəlidədi".\nŞəhriyar Məmmədyarov: "Bizim qələbə və ya məğlubiyyətlə nəticələnən partiyalarımız az olmayıb. Dünya Kubokunda, eləcə də başqa turnirlərdə açıq mübarizə aparmışıq. Rəqiblərə saatlarla hazırlaşıram. Amma Teymura qarşı çox vaxt sərf etmirəm. Bu dəfə Şəmkirdə, ümumiyyətlə, hazırlaşmadım. Rəcəbov çox güclü şahmatçıdı. Amma ən əsası, o mənim komanda yoldaşım, dostumdu. Uzun illər onunla birgə millinin şərəfini qoruyuruq. İki dəfə Avropa çempionatının qalibi olmuşuq. Elə yarış olub ki, orda Teymura azarkeşlik etmişəm. Yaxşı münasibətimizin olması sirr deyil. Teymura qarşı oynamaq çətindi. Çünki bir-birimizi yaxşı tanıyırıq. Açıq mübarizə aparmaq həmişə mümkün olmur".\nRadoslav Voytaşek: "Şəmkirdə bütün rəqiblər güclüdü. Karyakinlə oyuna gəlincə, üstünlüyüm yox idi. Sergey heç bir səhvə yol vermədi. Debütdən istədiyim üstünlüyü əldə etmədim. Bu üzdən uğur qazanmaq mümkün deyildi. Risk etmək mənasız idi. Adətən, turnirlərə dəvət aldığım zaman həyat yoldaşımla məsləhətləşirəm. Gedəcəyim yeri birinci ona söyləyirəm. Bəzən turnirlərə birgə yollanırıq".\nSergey Karyakin: "Maykl Adamsa uduzmaq mənə pis təsir etdi. Ona böyük hörmətim var. Dünən oyuna ciddi hazırlaşmışdım. Rəqibin gözlənilməz gedişləri partiyada vəziyyəti tam dəyişdi. Bu gün qara fiqurlarla üstünlük qazanmaq istəsəm də, alınmadı. Açılışdan sonra bərabər səviyyədə mübarizə getdi. Azərbaycanda hər bir şahmat yarışı yüksək səviyyədə keçirilir. Şəmkirə böyük həvəslə gəlirəm. Burda uğur qazanmaq üçün şahmatçılara bərabər səviyyədə şərait yaradılır. Təəssüf ki, indiyə qədər dostum Vüqarın xatirəsinə keçirilən yarışda çempion olmamışam. Qarşıda 5 tur var. Bu oyunlarda özümü yaxşı tərəfdən göstərməliyəm".\nŞəhriyar Şəmkirdə ağalıq edir Şəhriyar sevindirdi, Teymur üzdü Şəmkirdə 100 min avro uğrunda mübarizə başlayır İki dünya çempionu Şəmkirdə yarışacaq Vüqar Həşimovun xatirəsi yenə Şəmkirdə yad ediləcək


Müştərilər - Rayman Machinery\nQlobal bir şirkət olaraq, Rayman Makina xüsusi plazma və alov kəsmə avadanlığı ilə dünyada müştərilərə xidmət göstərir. Bizim inkişaf etmiş məhsullar CNC plazma kəsmə qabaqcıl texnologiya tələb edən geniş sənaye sahələri üçün xüsusi hazırlanmışdır.\nBiz başa düşürük ki, metal kəsmə sənayesi böyükdür və innovasiya texnologiyalarının uğur qazanması tələb olunur. Sənaye sənayenizin böyük, sənaye məhsulları və ya mürəkkəb sənət nümunələrini ehtiva etdiyinə görə, Rayman Machinery müştərilərinə sənayesi üçün xüsusi olaraq hazırlanmış və mükəmməl maşınlar təqdim edir.\nTəcrübəli mütəxəssislər komandamız sizinlə tam olaraq sizin ehtiyaclarınıza cavab vermək və tətbiqinizə ən uyğun bir maşın təmin etmək üçün birbaşa işləyir. Biz təmin etdiyimiz xidmət təmin etdiyimiz maşınlar kimi əhəmiyyətli olduğuna inanırıq. Buna görə xidmət komandalarımız sizin cihazınızın ömrü boyunca sizə kömək etmək üçün hazır qalır.


IDMAN: Aydın Süleymanlı: Dünyanın bir nömrəli şahmatçısı olmaq istəyirəm\nAydın Süleymanlı: Dünyanın bir nömrəli şahmatçısı olmaq istəyirəm\nTarix: 31.03.2020 | Saat: 09:28:00 | E-mail | Çapa göndər\nRəqibim dünyanın ən güclüsü olsa belə gələcəkdə ona qalib gələcəyimə inanıram\nAydın Süleymanlı 2005-ci ildə Bakı şəhərində anadan olub. Altı yaşından şahmatla məşğul olur. 8 yaşlı şahmatçılar arasında Avropa çempionatında birinci, dünya çempionatında üçüncü yerləri tutub. 10 yaşlı şahmatçılar arasında blits və rapid növləri üzrə keçirilən Avropa çempionatında hər iki yarışda qalib olub. 12 yaşlı şahmatçılar arasında Avropa, 14 yaşlılar arasında dünya çempionatlarının, 16 yaşadək şahmatçılar arasında olimpiadanın qalibi olub.\n2020-ci ilin ilk ayları şahmatçımız üçün uğurlu olub. O, kişilər arasında keçirilmiş Azərbaycan kubokunda qələbə qazanıb. Daha sonra Moskvada təşkil edilmiş “Aeroflot open” beynəlxalq şahmat festivalının A turnirində birinci yeri tutub.\nAydın Süleymanlı “azsport.az” saytına müsahibə verib. Həmin müsahibəni təqdim edirik.\n- Hazırda koronavirus səbəbindən dünyada bütün yarışlar dayandırılıb. Özünüzü necə hiss edirsiniz? Şahmatla məşğul ola bilirsinizmi?\n- Çox təəssüflər olsun ki, bu virus səbəbindən demək olar ki, bütün yarışlar təxirə salınıb. Özümü formada hiss edirəm. Yarışların olmaması məni məyus etsə də, ruhdan düşmürəm. Tezliklə hər şeyin düzələcəyinə və həyatın yenidən əvvəlki axarına düşəcəyinə inanıram. Vaxtımın çoxluğundan istifadə edib günün çox hissəsini şahmata həsr edirəm və gələcək yarışlara hazırlaşıram.\n- Bu ilin ilk aylarını sizin üçün uğurlu hesab etmək olarmı? Sizcə nəticə 100 faizlidir, yoxsa qane etməyən hansısa məqamlar var?\n- Bu il yanvar və fevral aylarında 3 turnirdə iştirak etmişəm. Bu yarışlar Hollandiyanın Veyk-an-Zee şəhərində keçirilən Tata Steel Qualifier, Azərbaycan kuboku və Moskvada təşkil edilən “Aeroflot open” turnirləridir. Üç turnirdən ikisində qalib olmuşam. Tata Steel turnirində oyunum məni qane etməsə də, digər iki turnirdə istədiyim oyunu nümayiş etdirə bildim. 2020-ci il mənim üçün çox uğurlu gəldi.\n- Mart ayında keçirilməli olan kişilər arasında Azərbaycan çempionatı təxirə salındı. Yaxın aylarda keçirilməsi nəzərdə tutulan yarışda hansı nəticəyə ümid edirsiniz?\n- Ümid edirəm ki, “Aeroflot open”də göstərdiyim performansı Azərbaycan çempionatında da göstərə biləcəyəm. Bunun üçün dayanmadan çalışıram.\n- Dünyada güclü yarışlardan biri hesab olunan builki "Aeroflot open”də parlaq qələbə qazanmaqla dünyaya səs saldınız. Özünüzü şahmat ulduzu hesab edirsinizmi?\n- Dünyada keçirilən ən güclü yarışlara nəzər yetirsək “Aeroflot open” ilk onluga düşəcək bir yarışdır. Düzdür, bu yarışda qalib gəlməyim dünyaya səs saldı. Amma özümü ulduz hesab etmirəm. Çünki ulduz xəstəliyinə tutulmağım şahmat karyerama ancaq ziyan verə bilər.\n- Hansı rəqibi daha əlçatmayan hesab edirsiniz və nə üçün?\n- Mənim üçün elə bir rəqib yoxdur. Rəqibim dünyanın ən güclüsü olsa belə gələcəkdə ona qalib gələcəyimə inanıram.\n- "Aeroflot open"də hindistanlı gənc istedad Rameşbabu Praqnanandha ilə dueli dünya şahmat ictimaiyyəti böyük maraqla izlədi. Oyun ərəfəsində hansı hissləri keçirirdiniz və nəticə sizi qane etdimi?\n- Həmyaşıd və hər ikimiz dünya çempionu oldugumuz üçün oyunumuz şahmat ictimaiyyətində böyük maraq doğurdu. Hər ikimiz qələbəyə oynayırdıq. Oyunumuz heç-heçə ilə bitsə də nəticə məni qane etmədi.\n- Sizi qələbəyə kökləyən əsas amillər nədir?\n- Qələbə əzmi və özümə güvənməyim məni hər zaman qələbəyə kökləyir.\n- Dərsləriniz şahmata, şahmat təhsilinizə mane olmur ki?\n- Tez-tez beynəlxalq arenalarda, turnirlərdə iştirak etdiyimə görə məktəbə davamlı olaraq gedə bilmirəm. Ancaq buna baxmayaraq əlimdən gələni edirəm ki, sinif yoldaşlarımdan geri qalmayım və proqramı mənimsəyim.\n- Hansı fənni daha çox sevirsiniz və niyə?\n- Ən çox sevdiyim fənnlər cografiya, riyaziyyat və ingilis dilidir. Mən daim axtarışdayam. Dünyada baş verən coğrafi hadisələr hər zaman diqqətimi cəlb edir.\n- Dünyanın ən istedadlı gənclərindən biri hesab olunursunuz. Həyatda amalınız nədir?\n- Məqsədim təkcə yeniyetmələr arasında yox, ən güclülər arasında birinci olmaqdır. Mən istəyirəm ki, şahmat tacı nəhayət ki, Azərbaycana gətirilsin.\n- Uşaqlığınızı yəqin ki, şahmatla yaşamısınız. Dostlarınız varmı, əgər varsa onlara vaxt ayıra bilirsinizmi?\n- Mən uşaqlığımı yaşıdlarım kimi yaşamamışam. Həmyaşıdlarım həyətdə futbol oynayarkən mən evdə şahmat məsələləri həll edirdim. Amma peşiman deyiləm. Həm şahmatçılar, həm sinif yoldaşlarım arasında dostlarım var. Asudə vaxt tapan kimi onlarla görüşürəm.\n- Boş vaxtlarımda mütaliə edirəm. Eyni zamanda, futbol matçlarını izləməyi sevirəm.\n- Necə düşünürsünüz, sizi başqalarından fərqləndirən xüsusiyyətlər hansılardır?\n- Düşünürəm ki, soyuqqanlı və özümə inamlı olmağım məni başqalarından fərqləndirir.\n- Gələcək perspektivlər barədə nə deyə bilərsiniz?\n- Daha çox üzərimdə işləyib dünyanın bir nömrəli şahmatçısı olmaq istəyirəm.